text:
एकटीच @ North-East India दिवस ३० | Maayboli
You are here: मुख्यपृष्ठ /एकटीच @ North-East India दिवस ३०
एकटीच @ North-East India दिवस ३०
Submitted by सुप्रिया राज जोशी on 27 May, 2020 - 07:50
अनुक्रमाणिका > _URL_
अनुक्रमाणिका २ > _URL_
अनुक्रमाणिका ३ >_URL_
८ मार्च | दिवस ३०
पपा,
काल दुपारी जेवण आटपून गोहाटीचे फ्रॅन्सी मार्केट फिरून आले. खाण्यापिण्याची चंगळ केली. भरपूर खरेदी केली. रात्री दमून गादीवर अंग टाकले आणि राज चा फोन आला. मोबाईलची बॅटरी थोडीशी चार्ज झाली होता म्हणून वाजला. तेवढे माझे नशीब चांगले होते असे म्हणायला हवे. कारण की, "संध्याकाळी विमान पकडायला वेळेवर यायला हवे म्हणून पहाटे लवकर पिकॉक आयलंड फिरायला निघणार", हा माझा बेत राजला फोनवर सांगितला तसा त्याने मला धक्काच दिला. माझे विमान 8.35 pm ला नाही तर 8.35 am ला होते आणि त्याची मला मुळीच कल्पना नव्हती.
माझ्या प्रवासातले बारा तास जसे एका क्षणात गळून पडले तसे मला खूप जास्त अस्वस्थ व्हायला झाले. आता इथे मुंबई एअरपोर्ट वर बसून शेवटचे पत्र लिहित आहे. एकदा घरी परतले की पत्र लिहायला अवधी मिळणार नाही हे आहेच पण जणू अजून एखादा तास ट्रीप ओढून ताणून धरायचा प्रयत्न करते आहे कारण असा प्रवासही पुन्हा होणे नाही, याची जाणीव आहे. अगदी हेच वाक्य सर्वात पहिल्या पत्रात लिहिले होते. पण जिने ते लिहिले होते तिच्यात इतका बदल झालाय की, वाक्याचा संदर्भही पहिल्यासारखा राहिला नाही. तेव्हा तसे लिहिले होते कारण माझ्या आयुष्याचा शेवट करायचा या निश्चयाने निघाले होते आणि आता त्या मार्गाकडे पुन्हा नजरही जाणार नाही याबद्दल शंकाच नाही.
ज्या आयुष्याने हैराण केले होते त्यातून सुटका करायची तर ते संपवणे हा एकच मार्ग आहे, इतपतच अक्कल होती. शिवाय माझे मरण माझ्याच हातात आहे असा भ्रम होता. म्हणूनच जगणे असह्य झाले, असे झाले तेव्हा मरणाच्या दिशेने प्रवास करून पाहिला. लोक आपली निंदा करतील असे वाटले की आपसुख आपण त्याचे कारण लपवायचे मार्ग शोधायला लागतो. तेच साधावे म्हणून केवढा खटाटोप केला, किती दक्षता घेतली. सरतेशेवटी त्या मरणाच्याच वाटेवर आयुष्य जगायचे धडे शिकून परत आले. जे शिकले ते मुळात माहितच नव्हते असं नाही, अनुभवले नव्हते असंही नाही, पण माझ्या विचारांच्या मातीचा कसच असा की कुठचेही बी रुजले तरी उफाडयाने वाढते. तशीच एक वेल चढत गेली जिने आयुष्याच्या बहरदार फांद्यानाही जखडून टाकले होते.
या प्रवासात सर्वात आधी काय लक्षात आले असेल तर माझा जन्म आणि माझे मरण हे दोन्ही माझ्या हातात नाहीच, कसे जगावे आणि कसे मरावे ही कला शिकणे हे मात्र आहे.
आपल्याला वाटत दु:ख हाच फक्त जाच आहे. पण सुखाचा आनंद घेणे म्हणजे श्वापदाला रक्ताची चव लागण्यासारखे आहे. तेच मिळवण्यासाठी मनाची जी घालमेल होते तो काही कमी जाच नाही. या प्रवासात बऱ्यावाईट अनुभवाकडे तिर्हाेईतासारखे बघायला शिकले त्याने साऱ्याच जाचातून आपसुख सुटका होते हे चांगलेच लक्षात आले. किनाऱ्यावर स्वस्थ बसून एकेक भरती आणि ओहटी ला फक्त पहात रहायचे, समजायला कठीण वाटते पण परिपूर्ण आयुष्य जगायची ट्रिक इतकी साधी आहे. हाच या प्रवासात घेतलेला हा सर्वात मोठा धडा आहे.
आणि तिसरे आणि शेवटचे उत्तर ह्या प्रश्नाचे शोधले की, जे माझे माझे वाटत होते ते माझे झालेच कसे? मी धडपड करून मिळवले? नशिबाने लाभले का? की कोणी परोपकार करून माझ्या पदरात घातले. पण आता ते कुठेच दिसत नाही ते, गेले कुठे? ज्याचा उगम माहित नाही असे कुठूनसे येउन एक झलक दाखवून गायब झाले. माझे माझे करत ज्या प्रवाहात डुंबत राहिले होते तो निव्वळ क्षणभंगुर कणांनी व्यापुन टाकला होता. दोन्ही हात कधीचे रिकामेच आहेत. माझा 'मी पणा' गळून गेला असे म्हणणार नाही, नाहीतर राजबरोबर भांडायला लागले की मला अचूक पकडाल. पण त्याच्या क्षीणतेची प्रखर जाणीव झाली. हे ही नसावे थोडके!
या ना त्या प्रकारे, आयुष्याची थोडीफार समीकरणे मी आधीच सोडवली होती. या प्रवासात त्यांची उजळणीही झाली.
आज जेमतेम चार किलो चे सामान पाठीवर घेउन मी महिनाभर हिंडते आहे. माझे कुठे काय अडले? त्या मानाने चार भिंतींच्या ओनरशिपच्या घरात आयुष्यातली आव्हाने कमीत कमी असायला हवीत. तरीही चारचार पैशांच्या वस्तूंनी आपण त


भारत स्वातंत्र्य झाल्यानंतर ठिकठिकाणी भाषिक राज्यांची मागणी होऊ लागली. त्यासाठी आंदोलने होऊ लागली. तत्कालीन पंतप्रधान पंडित नेहरू व उपपंतप्रधान वल्लभभाई पटेल या दोघांचा मात्र याला विरोध होता. भाषेनुसार राज्ये निर्माण केली तर देशाचे तुकडे होण्याची भीती या दोघांना वाटत होती. पण देशाच्या स्वातंत्र्यासाठी एक होऊन लढा देणाऱ्या सर्व भाषिक राज्यांना आपल्या भाषकांचे राज्य असणे गरजेचे वाटत होते. म्हणून भाषावार प्रांतरचना व्हावी म्हणून आंदोलने सुरू झाली. प्रामुख्याने ही आंदोलने दक्षिणेत होऊ लागली.
तेलगू राज्य व्हावे यासाठी उपोषणाचा मार्ग अवलंबून नंतर प्राणत्याग करणारे श्रीरामलू पोट्टी हे अखेरीस राज्य पुनर्रचना आयोग नेमण्यास कारणीभूत ठरले. त्यानंतर स्थापन झालेल्या राज्य पुनर्रचना समितीने आंध्र प्रदेश, केरळ, कर्नाटक आणि तमिळनाडू अशी राज्ये स्थापन करण्याची शिफारस केंद्राला केली. त्यावेळी या समितीने मराठी व गुजराती भाषिकांचे स्वतंत्र राज्य न करता या दोहोंचे मिळून एक राज्य करावे व त्याची राजधानी मुंबई असावी अशी शिफारस केली. या शिफारशीवरच ही समिती थांबली नाही, तर निजामाच्या ताब्यात असलेला मराठी भाषिकांचा मराठवाडावा व तत्कालीन मध्य भारतात असलेला विदर्भ यांचे मिळून मराठी भाषकांचे विदर्भ राज्य करण्याची शिफारस करून तमाम मराठी भाषिकांच्या जखमेवर मीठ चोळले.
याला विरोध करण्यसाठी सर्व पक्षीय मराठी नेते एकत्र आले. त्यांनी संयुक्त महाराष्ट्राच्या निर्मितीसाठी समितीची स्थापन सहा फेब्रुवारी १९५६ रोजी केली. या समितीचे अध्यक्ष म्हणून एकेकाळचे ब्राह्मणेतरांचे नेते केशवराव जेधे यांची निवड करण्यात आली. संयुक्त महाराष्ट्र समितीत त्यावेळी सर्व पक्षांचे नेते होते. आचार्य अत्रे यांची मुलखमैदान तोफ तर होतीच, पण सुधारकाग्रणी प्रबोधनकार ठाकरे, एस. एम. जोशी, ना. ग. गोरे, कॉम्रेड डांगे हे नेतेही त्यात होते. या सर्वांनी महाराष्ट्राला जागे केले. स्वतंत्र भाषक राज्य असण्याची जाणीव निर्माण केली. या समितीचा प्रभाव एवढा पडला की त्यानंतर झालेल्या मुंबई राज्याच्या निवडणुकीत समितीला १०१ जागा मिळाल्या. पण गुजरात, मराठवाडा व विदर्भातील लोकप्रतिनिधींच्या साथीने यशवंतराव चव्हाण द्वैभाषिक मुंबई राज्याचे मुख्यमंत्री झाले.
यानंतरही संयुक्त महाराष्ट्राची चळवळ थाबंली नाही. मुंबईसह संयुक्त महाराष्ट्र झालाच पाहिजे या गर्जनेसह तमाम मराठी मंडळी पेटून उठली. त्यावेळी केंद्रात अर्थमंत्री असलेल्या सी. डी. देशमुखांनीही या मागणीला पाठिंबा देऊन आपल्या पदाचा राजीनामा दिला. त्यामुळे या लढ्याला नैतिक बळ प्राप्त झाले. पुढे मुख्यमंत्री झालेल्या मोरारजी देसाईं यांनी हे आंदोलन चिरडण्याचा खूप प्रयत्न केला. त्यांच्या निर्दयीपणामुळेच फ्लोरा फाऊंटनजवळ पोलिसांनी केलेल्या गोळीबारात १०५ जण हुतात्मा झाले. मराठी राज्यासाठी १०५ जणांचे रक्त सांडले. या घटनेनंतर मात्र, संयुक्त महाराष्ट्राच्या मागणीचे गांभीर्य वाढले. मग देसाईंना हटवून मुख्यमंत्रिपदाची धुरा यशवंतराव चव्हाणांकडे देण्यात आली. त्यानंतर मग अखेरीस १ मे १९६० रोजी मुंबईसह महाराष्ट्र राज्याची स्थापना झाली. गुजराती भाषिकांचे गुजरात हे वेगळे राज्य करण्यात आले. मुंबईसह महाराष्ट्र राज्य होत असताना मराठी भाषिकांची मोठी वस्ती असलेले बेळगाव मात्र कर्नाटकातच राहिले. शिवाय डांग, निपाणी असे छोटे छोटे भागही अनुक्रमे गुजरात व कर्नाटकात गेले. त्याची जखम आजही ठसठसती आहेच.


ळताच राजु उठुन थोडा खाली सरकला व तिच्या दोन पायांच्या मधे आला . त्याने पेटीकोट पोटापर्यंत वर केला. कोमलच्या मांड्या उघड्या केल्या.
तिच्या शरिराच्या मानाने कोमलचे पाय लांब होते. त्यामुळे मांड्या थोड्या जाड्या असुनही कोमलचे पाय व मांड्या राजुला आकर्षक दिसल्या. मांड्याच्यामध्ये काळ्या केसाचा भरगच्च पुंजका होता व त्याने कोमलाची योनी पुर्ण झाकली गेली होती.
कोमलने लाजुन परकर खाली करायचा प्रयत्न केला. राजुने तिच्या हातावर हळुच फटका मारला व परकर वर करत तिच्या योनीला उघडे केले. डोके जवळ नेत तो तिच्या योनीच्या अगदी काही इंचावर पोचला.
राजुच्या आयुष्यातली ती पहीली पुच्ची होती. डोळे भरभरुन राजु पहात तिच्या झाटांशी बोटाने खेळत राहीला. त्याने तिचे पाय फाकावले व दोन्ही हाताचे आंगठे योनीत सरकवले व योनी पाकळ्या वेगळ्या केल्या. आता गुलाबी रंगाची कामरसाने चमकणारी आतली त्वचा राजुला दिसत होती.
राजुने कोमलचे पाय आणखीन फाकवले व तो अजुन जवळ गेला. मगाशी आपल्या हातावर लागलेला कोमलचा योनीरस चाटताना आलेला तो परीचीत किंचीत उग्र वास त्याच्या नाकात भरला. न राहवुन राजुने आपले ओंठ तिच्या खालच्या ओंठावर टेकवले व किस घेत सुटला. त्याच्या ओठांच्या तिच्या पुच्चीच्या ओठावर होणाऱ्या स्पर्षामुळे होणारी कोमलची तगमग व वळवळ त्याला जाणवत होती.
मगाशी राजुने बोटांनी चेतवलेली तिची क्लिट उघडी झालेली त्याला खुणवत होती. राजुने जिभेचे टोक त्या छोट्या दाण्यावर टेकवली. त्या स्पर्शाने कोमल एकदम उत्तेजीत होवुन तिने आपले कुल्ले वर उचलुन राजुच्या तोंडावर घट्ट रेटली व मांड्यांचा विळखा राजुच्या मानेला घातला व राजुला गुदमरुन टाकले.
राजुने जिभ कोमलच्या पुच्चीच्या भोकात आतपर्यंत घातली व तो तिची पुच्ची चाटु लागला. क्लिटला जिभेने त्याने छेडताच कोमलचे बंध सुटले व राजुच्या तोंडात तिचा कामसलीलाच्या पहिल्या धारेचा प्रसाद मिळाला.
राजुने कोमलची क्लिट दातात पकडुन हळुच चावली, तशी कोमल जोरात आपल्या हाताने तोंड दाबत चित्कारली. राजुच्या गळ्यावरचा कोमलच्या पायाचा विळखा अजुनच घट्ट झाला.
कोमल बहुदा इतक्या सुखाने बेहोशच झाली व शरीराला आचके देत "राज.............उउउउउ" अस काहीसा आवज काढत निपचीत पडुन राहिली.
राजु परत वर आला व कोमलचे गोळे हातानी कुसकरत स्तनाग्रे चिमटीत फिरवायला लागला. कोमलचे ओंठ आपल्या दातात धरुन तो तिची जिभ चोखु लागला.
राजु आता कोमलच्या अंगावर चढला होता. त्यामुळे त्याचा सहा इंची लवडा कोमलच्या पुच्चीवर रगडला जात होता. राजुच्या बर्मुडातुनही जाणवणारी लवड्याची उब व ताठरता कोमलला जाणवली व तिने डोळे उघडले. तिला माहित होते आता पुढची पायरी कोणती आहे व आता मागे जायची तिची इच्छा नव्हती.
तिने राजुचे कुल्ले दाबुन धरले व लडाचा तिच्या पुच्चीवर होणारे घर्षण तिला हवे हवेसे वाटु लागले. मासीकात अनेकदा चोरुन वाचलेल्या झवाझवीची वर्णनांची तिने परतपरत पारायणे केली होती पण हा खेळ इतका उत्कट असेल असे तिला वाटले नव्हते.
तिने हात घालुन राजुचा लंड पकडला व नेम धरुन ती आपल्या पुच्चीवर घासु लागली.
राजुने तिला थांबवीले. "कोमल आपण शेवटपर्यंत जायचे काय?". कोमलने होकारार्थी मान हलवली. "पण तुला बाळ झाले तर?" राजुचा हा प्रश्न एकुन तिला कळेना काय उत्तर द्यावे. ती निराश झाली कारण कोमलने हा विचार केलाच नव्हता.
"मग?" तिने वैतागुन विचारले. राजुने तिच्या कानात उपाय सांगीतला. "राजु काही गड्बड तर होणार नाही?" राजुने परत फिल्मी डायलॉग मारला "मै हु ना".
तो कोमलच्या शरीरावरुन उठला. त्याने आत जावुन एक जुना टॉवेल आणला. इतकी चावट पुस्तके वाचुन त्याला माहीत होते कुंवाऱ्या मुलीना पहिल्या चुदाइनंतर काय होते. त्याने कोमलला उठायला सांगीतले. मग त्याने तो टॉवेल पलंगावर पसरला. उभ्या असलेल्या कोमलला परत मिठीत घेवुन तिच्यावर किसेसचा भडीमार केला.
राजुने परत कोमलला वेगळे केले व झटापट आपला टिशर्ट व चड्या काढुन पुर्ण नागडा झाला. कोमल तोंडाचा आ वासुन त्याच्या नागड्या शरिराकडे विशेशतः त्याचा लवडा व गोट्या पहात राहिली.
राजुने कोमलच्या शर्टची उरलेली बटने काढायला सुर्वात केली व शर्ट व स्वेटर तिच्या हातातुन काढ


text:
ेल्या प्रतिक्रिया दिसणार नाहीत. तरीही एखादी आक्षेपार्ह प्रतिक्रिया आढळून आल्यास आम्ही ती वेबसाइटवरून काढून टाकू. जे वाचक आमचे नियम, अटी, गोपनीयतेचे धोरण अथवा साइटवर लागू होणाऱ्या इतर कोणत्याची धोरणाचे उल्लंघन करताना आढळल्यास त्यांना ब्लॉक करण्यात येईल.मराठीत लिहा (इनस्क्रिप्ट)| मराठीत लिहा (इंग्रजी अक्षरांमध्ये) | Write in English | व्हर्चुअल की-बोर्डतुमची प्रतिक्रिया लाइव्ह होताच ई-मेलद्वारे तुम्हाला सूचना देण्यात येईलतुम्ही लिहिलेली प्रतिक्रिया थोड्याच वेळात आपोआप वेबसाइटवर लाइव्ह होईल. आम्ही फिल्टर लावले असल्यामुळे आक्षेपार्ह शब्द असलेल्या प्रतिक्रिया दिसणार नाहीत. तरीही एखादी आक्षेपार्ह प्रतिक्रिया आढळून आल्यास आम्ही ती वेबसाइटवरून काढून टाकू. जे वाचक आमचे नियम, अटी, गोपनीयतेचे धोरण अथवा साइटवर लागू होणाऱ्या इतर कोणत्याची धोरणाचे उल्लंघन करतील त्यांना ब्लॉक करण्यात येईल.आपली प्रतिक्रिया शोधण्यासाठी आपल्या कि-बोर्डवर एकाचवेळी ctrl आणि F दाबा आणि आपले नाव टाइप करा.प्रतिक्रियावर्गीकरण:सर्वात नवीन|सर्वात जुने|सर्वोत्तम|सहमत|असहमत
उत्तर द्या धन्यवादप्रतिक्रिया दिल्याबद्दल आपले धन्यवादव्हेरिफिकेशनसाठी तुम्हाला एक ई-मेल पाठविण्यात आली आहे. कृपया त्या मेलमध्ये देण्यात आलेल्या लिंकवर क्लिक करा.तुमची प्रतिक्रियाखाली चार पर्याय दिलेले आहे. मराठीत टाइपिंग करण्यासाठी तुम्हाला इनस्क्रिप्ट येत असेल तर पहिला ऑप्शन निवडा. अन्यथा दुसरा ऑप्शन निवडा, ज्यात तुम्ही इंग्रजी अक्षरे वापरून मराठीत लिहू शकता. म्हणजेच majhya mate असे लिहिल्यावर आपोआप 'माझ्या मते' असे दिसू लागेल. तसंच इथं असलेला वर्चुअल किबोर्ड वापरूनही मराठीत लिहू शकता. तसंच इंग्रजीमधून आपण आपलं मत मांडणार असाल तर तिसरा पर्याय उपलब्ध आहे.नियम व अटीतुम्ही लिहिलेली प्रतिक्रिया थोड्याच वेळात आपोआप वेबसाइटवर लाइव्ह होईल. आम्ही फिल्टर लावले असल्यामुळे आक्षेपार्ह शब्द असलेल्या प्रतिक्रिया दिसणार नाहीत. तरीही एखादी आक्षेपार्ह प्रतिक्रिया आढळून आल्यास आम्ही ती वेबसाइटवरून काढून टाकू. जे वाचक आमचे नियम, अटी, गोपनीयतेचे धोरण अथवा साइटवर लागू होणाऱ्या इतर कोणत्याची धोरणाचे उल्लंघन करताना आढळल्यास त्यांना ब्लॉक करण्यात येईल.मराठीत लिहा (इनस्क्रिप्ट)| मराठीत लिहा (इंग्रजी अक्षरांमध्ये) | Write in English | व्हर्चुअल की-बोर्डतुमची प्रतिक्रिया लाइव्ह होताच ई-मेलद्वारे तुम्हाला सूचना देण्यात येईल.या प्रतिक्रियेवर तुमचा आक्षेप आहे का?खाली दिलेल्या कारणांपैकी कोणतेही एक कारण निवडा आणि 'आक्षेपार्ह' बटनलर क्लिक करा. तुमची तक्रार आमच्या मॉडरेटरपर्यंत लगेच पोहचवली जाईल. त्यांना आक्षेप योग्य वाटल्यास ही प्रतिक्रिया काढून टाकण्यात येईल.नावआक्षेपाचे कारण:आक्षेपार्ह भाषाखोटा/निराधार आरोपविशिष्ट समाजाविरुद्ध भडकावण्याचा प्रयत्नअन्यआपला आक्षेप संपादकांपर्यंत पोहचवण्यात आला आहेव्हिडिओकामाख्या मंदिरातील उत्सवआई इतकेच शिक्षक महत्त्वाचे: PM मोदीरिओमध्ये देशाच्या मुलींनी अभिमानास्पद काम केले- PM मोदीमन की बातमधून PM मोदींनी ध्यानचंद यांना वाहिली श्रद्धांजली'इस्रो'ने श्रीहरीकोटा येथून स्क्रॅमजेट इंजिनचे केले यशस्वी प्रक्षेपणदिल्ली : पालकांच्या जाचामुळे पोलिसांनी केली दोन मुलींची घरातून सुटका, वडिलांना अटक...गरीबांचा विजय होऊ द्या : नरेंद्र मोदीबुरहान वाणीच्या वडिलांनी घेतली श्री श्री रविशंकर यांची भेटमंगळूर मधील कॉलेजमध्ये बुरख्यावर बंदीतिरुवनंतपूरम-मंगळूर एक्स्प्रेसचे १२ डब्बे घसरलेमहाराष्ट्र बातम्यादोन ठिकाणी चेन स्नॅचिंगदुर्वा जास्वंदीने दिला विधवांना आधारनाशिक-नगरसह आता पर्यटन सर्किट!दहीहंडी महोत्सवात सोन्याचे दागिने चोरले'साठे महामंडळाची कर्जप्रक्रिया ऑनलाइन'नागपूर बातम्या'एसटी' विद्यार्थ्यांसाठी भलतीच अटमोकाट श्वानांची 'शासकीय' नसबंदीसरासरी पाच टक्के महिलांवर 'वैवाहिक बलात्कार'अनियंत्रित लैंगिक वर्तन सामाजिक विकृतीडेंग्यूचा आणखी एक बळी एक नजर बातम्यांवर महाराष्ट्र देश विदेश ग्लोबल महाराष्ट्र अर्थ क्रीडा संपादकीय सिनेमॅजिक प्रगती फास्ट लाइफस्टाइल इन्फोटेक भविष्य हसा लेको फोटोगॅलरी व्हिडिओनियमित कनेक्टेड राहामहाराष्ट्र टाइम्स अॅपसोबतआमच्या इतर साइट्सTimes of India| Economic Times | iT

config: mr


text:
अभिनय क्षेत्र… | Saamana (सामना)
अभिनय क्षेत्र…
>>प्रतिनिधी<<
अभिनयसृष्टीचे ग्लॅमर सगळ्यांनाच भुरळ पाडते. त्यात प्रशिक्षण घेऊन ही झगमगती वाट अधिक सोपी होते.
अभिनयात करीअर करणाऱ्या विद्यार्थ्यांनी 'अभिनय' ही कला विकसित करणाऱ्या महाविद्यालयात प्रवेश घ्यावा. शिवाय वाचन, संवाद कौशल्य याकडेही लक्ष द्यावे. व्यक्तिरेखा खुलवण्यासाठी नृत्य, संगीत या कलाही आवड असल्यास आत्मसात करण्याचा प्रयत्न जरूर करावा. अभिनय शिकवणाऱ्या महाविद्यालयात प्रवेश घेण्यापूर्वी १२ वी पास किंवा कोणत्याही शाखेची पदवी प्राप्त करणे आवश्यक आहे.
मॉडेलिंग आणि अभिनय एकाच नाण्याच्या दोन बाजू आहेत. सिनेमा माध्यमात बरेच कलाकार मॉडेलिंगही करतात. शिवाय निवेदक, जाहिरात, मालिका, सिनेमा अशा माध्यमांतही काम करण्याची संधी मिळते.
अभिनयात करीयर करण्यासाठी कोर्सेस
'पीजी डिप्लोमा इन ऑक्टिंग' हा दोन वर्षांचा कोर्स, 'डिप्लोमा इन ऑक्टिंग' हा तीन वर्षांचा कोर्स, 'पोस्ट ग्रॅज्युएट डिप्लोमा इन सिनेमा' हा तीन वर्षीय कोर्स आणि 'ऑक्टिंग फास्ट ट्रक' हा सहा महिन्यांचा कोर्स अभिनय शिकणाऱ्या विद्यार्थ्यांसाठी आखण्यात आला आहे. याव्यतिरिक्त अनेक ठिकाणी होणाऱ्या कार्यशाळांमध्येही विद्यार्थी सहभागी होऊ शकतात. यामध्ये भूमिका साकारण्यासाठी मूलभूत गोष्टी शिकवल्या जातात. व्यक्तिरेखा उत्तम साकारण्यासाठी नाटकातही काम करू शकता.
> फिल्म इन्स्टिटय़ूट, पुणे
> सत्यजित रे फिल्म इन्स्टिटय़ूट, कोलकाता
> नॅशनल स्कूल ऑफ ड्रामा, दिल्ली
> अनुपम खेर यांची ऍक्टर प्रिपेअर्स इन्स्टिटय़ूट
> सुभाष घई यांची व्हिसलिंग वुड्स इंटरनॅशनल
शाळा-महाविद्यालयातील स्पर्धांमध्ये नाटक, एकांकिका स्पर्धांतून अभिनय केल्यामुळे काही जण अभिनयाच्या क्षेत्रात करीअर करण्याचा विचार करतात. या क्षेत्रात यशस्वी होण्यासाठी चिकाटी आणि मेहनत महत्त्वाची असते. आजकाल मालिका, सिनेमा, नाटक इत्यादी माध्यमांमध्ये नवीन कलाकारांची आवश्यकता असते. अभिनयात करीअर करण्यासाठी अनेक प्रकारच्या संधी उपलब्ध असून यामध्येही विद्यार्थी भविष्य घडवू जाऊ शकतात.
हल्ली होणाऱ्या नाटय़ आणि अभिनयाच्या कार्यशाळा अनेक प्रकारच्या व्यक्तिरेखा साकारण्यासाठी मार्गदर्शन करतात. नवोदित अभिनेते, अभिनेत्री, कलाकार यामधून घडतही असतात. तरीही करीअर म्हणून अभिनयाचा मार्ग स्वीकारल्यास त्याविषयीचे प्रशिक्षण घेणेही सध्याच्या स्पर्धेच्या युगात महत्त्वाचे आहे.
अनेक प्रकारच्या व्यक्तिरेखा साकारण्याची संधी, निवृत्त होण्याचे कोणतेही ठराविक वय नाही. प्रेक्षकांना काम आवडल्यास भरभरून मिळालेली प्रसिद्धी आणि त्यामुळे मिळालेला पैसा या कलेचं यश आहे, मात्र त्याकरिता व्यस्त जीवन, प्रतिस्पर्धा, कधी कधी येणारे अपयश याही गोष्टी पचवण्याची तयारी ठेवावी लागते.
मागीलस्वागत दिवाळी अंकांचे – ९
पुढीलआम्ही स्त्री कलाकार


text:
्धक वातावरणात काम करू लागलो. या संस्थेतल्या शास्त्रज्ञांचा विद्याव्यासंग, मनापासून काम करण्याची परंपरा, सगळेच मला भावले. शिवाय निसर्गरम्य सह्याद्री जवळच होता. त्यावर चिक्कार हरणे, हत्ती, गवे, वाघ…
पराग-करंदीकर राजेश-कालरा श्रीमंतीसाठीची विकृत वाटचाल पुणे विजय-चोरमारे भाजप congress क्या है \'राज\'? नाशिक नरेंद्र-मोदी अनय-जोगळेकर कोल्हापूर india राजकारण चारा छावण्यांचे bjp राजकारण चारा छावण्यांचे maharashtra राजकारण भारत मराठवाडा शिवसेना काँग्रेस shivsena mumbai 'अच्छे दिन'साठी आम्ही तयार आहोत का?


text:
युएफा यूरो २००८ स्पर्धेच्या पात्रता फेरीच्या ब गटात इटली, जॉर्जिया, फॅरो द्वीपसमूह, फ्रान्स, युक्रेन, लिथुएनिया, स्कॉटलंड यांच्या फुटबॉल संघांचा समावेश होता. यातून इटली व फ्रान्स हे दोन संघ १२ सामन्यांतून अनुक्रमे २९ व २६ गुण कमवून अंतिम फेरीसाठी पात्र ठरले.
बाह्य दुवे
 युएफा यूरो २००८ स्पर्धेच्या संकेतस्थळावरील माहिती (इंग्लिश मजकूर)
पात्रता फेरी,गट ब

dataset: wikimedia/wikipedia


text:
खासगी ट्रॅव्हल्स संदर्भात समितीची ट्रॅव्हल्स असोसिएशनसोबत चर्चा - Nagpur Today : Nagpur News
Home » खासगी ट्रॅव्हल्स संदर्भात समितीची ट्रॅव्हल्स असोसिएशनसोबत चर्चा
खासगी ट्रॅव्हल्स संदर्भात समितीची ट्रॅव्हल्स असोसिएशनसोबत चर्चा
नागपूर: शहरातील खासगी ट्रॅव्हल्सची पार्कींग, रस्त्यावर तास न् तास उभ्या राहणा-या ट्रॅव्हल्स या सर्व समस्यांवर तोडगा काढण्यासाठी गुरूवारी (ता.९) ट्रॅव्हल्स असोसिएशनसोबत चर्चा करण्यात आली. मनपा मुख्यालयातील डॉ.पंजाबराव देशमुख स्मृती स्थायी समिती सभागृहामध्ये आयोजित बैठकीत खासगी ट्रॅव्हल्ससंदर्भात महापौरांद्वारे गठीत समितीचे अध्यक्ष प्रवीण दटके, सदस्य संदीप गवई, संजय बुर्रेवार, उपायुक्त राजेश मोहिते, मनपा वाहतूक विभागाचे कार्यकारी अभियंता शकील नियाजी, स्थावर अधिकारी राजेंद्र अंबारे यांच्यासह शहरातील ट्रॅव्हल्स असोसिएशनचे पदाधिकारी उपस्थित होते.
खासगी ट्रॅव्हल्सला शहराबाहेर थांबवायचे काय? कुठल्या कायद्यांतर्गत थांबवायचे? व पोलिसांची कशी मदत असावी या संदर्भातील संपूर्ण धोरण निश्चीत करण्याकरीता महापौरांच्या निर्देशान्वये ज्येष्ठ नगरसेवक प्रवीण दटके यांच्या अध्यक्षतेत समिती गठीत करण्यात आली आहे.
शहरातील विविध भागातून खासगी ट्रॅव्हल्सची सेवा दिली जाते. मात्र या ट्रॅव्हल्सना पार्कींगसाठी जागा नसल्याने त्या रस्त्यावर पार्क केल्या जातात. तास न् तास रस्त्यावर उभ्या राहणा-या ट्रॅव्हल्समुळे वाहतुकीला मोठा अडथळा निर्माण होतो. शहरातील बैद्यनाथ चौक ते सरदार पटेल चौक, आग्याराम देवी चौक ते बस स्थानक चौक, बस स्थानक चौक ते डालडा कंपनी, गांधीसागर तलाव जवळील भागासह अनेक ठिकाणी ही समस्या आहे. ही समस्या सोडविण्यासाठी सर्वांनी समन्वयाने कार्य करणे आवश्यक आहे. ट्रॅव्हल्सच्या पार्कींगसाठी उपलब्ध जागेची माहिती दिल्यास मनपातर्फे तिथे व्यवस्था करण्याबाबत चर्चा केली जाईल, असे यावेळी समिती अध्यक्ष प्रवीण दटके यांनी सांगितले.
यावेळी ट्रॅव्हल्स असोसिएशनच्या पदाधिका-यांनीही काही सूचना मांडल्या. मनपातर्फे शहराच्या हद्दीतच खासगी ट्रॅव्हल्सना थांबण्याची व्यवस्था करण्यात यावी. कोणत्याही ट्रॅव्हल्स कंपनीतर्फे रस्त्यावर गाड्या थांबविण्यात येणार नाही. वाहतुकीला अडचण होणार नाही याची पूरेपूर काळजी घेण्यात येईल, असे असोसिएशनतर्फे आश्वासित करण्यात आले. शहरामध्ये जी जागा ट्रॅव्हल्स पार्कींगसाठी प्रति तास दराने उपलब्ध होउ शकेल अशा जागांवर पार्कींगची व्यवस्था करून देण्यात आल्यास ट्रॅव्हल्स कंपन्यांसह नागरिकांनाही दिलासा मिळेल, अशी सूचना असोसिएशनद्वारे मांडण्यात आली.
ट्रॅव्हल्सना थांबण्यासाठी जागा उपलब्ध करून देण्याबाबत सर्वांकडून सूचना आमंत्रित आहेत. यासाठी लेखी स्वरूपात सूचना द्याव्यात. याशिवाय वाहतूक पोलिस उपायुक्तांशी बैठक घेउन यासंदर्भात चर्चा केली जाणार आहे. यासाठी असोसिएशनतर्फे ५ सदस्यांची नावे समितीला सादर करावी. समितीतर्फे सर्वांच्या सोयीचे निर्णय घेण्यात येईल. नागरिकांच्या सुविधा आणि ट्रॅव्हल्स मालकांचा होणारा नुकसान या सर्व बाबींचा अभ्यास करूनच अंतिम निर्णय घेण्यात येईल, असेही समिती अध्यक्ष प्रवीण दटके यांनी सांगितले.

dataset: uonlp/CulturaX


text:
मनपा सभांमधील चहा, नाष्ट्याच्या बिलात गैरव्यवहार | eSakal
Marathi News Jalgaon Muncipal Corporation Sabha Tea Breckfast Bill Froad
मनपा सभांमधील चहा, नाष्ट्याच्या बिलात गैरव्यवहार
जळगाव : महापालिकेतील "स्थायी' व महासभांमध्ये सदस्यांना चहा व नाष्टा दिला जातो. या चहा, नाष्टा पुरविण्याच्या बिलांमध्ये गैरव्यवहार झाल्याची तक्रार पुरवठादाराने महापौरांकडे केली आहे. यात 2013 ते 2018 दरम्यानची सुमारे एक लाख रुपयांची बिले गायब असल्याचे तक्रारीत नमूद करण्यात आले आहे. याबाबत महापौर भारती सोनवणे यांनी लेखा विभागाला चौकशीचे आदेश दिले आहेत.
क्‍लिक करा - "मनपा'त पदाची "भाकरी' फिरविली, कामेही व्हावी!
महापालिकेत होणाऱ्या विविध सभांमध्ये चहा व नाष्टा दिला जातो. हा चहा, नाष्टा पुरवठादार सुरेश दयाराम पाटील यांच्याकडून अनेक वर्षांपासून पुरविला जात आहे. पुरवठ्यानुसार ती बिले संबंधित विभागाला देतात. मात्र, पाटील यांचे बॅंकेत खाते नसल्याने ज्या विभागाकडून हा नाष्टा व चहा मागविला जातो. त्यानंतर संबंधित विभागाकडून लेखा विभागातून बिले मंजूर केल्यानंतर रोख स्वरूपात बिलाचे पैसै पुरवठादार पाटील यांना मिळतात.
बिलांची रक्कम मिळाली नाही
पुरवठादार पाटील यांना सध्या सभांना नाष्टा पुरविल्यावर नियमित बिलानुसार पैसे मिळतात. मात्र, 2013 ते 18 मध्ये तत्कालीन नगरसचिव निरंजन सपकाळे, सुभाष मराठे यांच्या काळातील बिलांची रक्कम त्यांना आजपर्यंत मिळाली नसल्याची तक्रार पाटील यांनी महापौर भारती सोनवणेंकडे केली. यावेळी नगरसेवक कैलास सोनवणे, डॉ. चंद्रशेखर पाटील उपस्थित होते.
चौकशीचे दिले आदेश
तक्रार करताना पाटील यांनी या बिलांची रक्कम वित्त विभागातून परहस्ते तर काढली गेली नाही, असा संशय महापौरांकडे व्यक्त केला. नगरसेवकांनी लेखा विभागाच्या अधिकाऱ्यांना दालनात बोलावून त्यांना याबाबत चौकशी करण्याचे आदेश दिले आहेत.
पोलिसात तक्रार करा
गरीब चहा विक्रेत्यांची बिले इतके वर्षे का थकविली, असा जाब नगरसेवक कैलास सोनवणे यांनी यावेळी लेखा विभागातील अधिकाऱ्यांना विचारला. ही बिले जर विभागातून कुणी परस्पर काढून पाटील यांना दिली नसतील तर तर संबंधितांच्या विरोधात पोलिसात तक्रार करा, असेही सोनवणे यांनी सांगितले.
Web Title: marathi news jalgaon muncipal corporation sabha tea breckfast bill froad


text:
यू.एस. फ्रीडम अॅक्ट, यू.के. जासूस एजन्सीज फ्रॉम फ्रेश लॅटल चॅलेंज ऑन ऑन होममेन्ट Semaltेट
यू.एस. पाळत ठेवणे सुधारणा झाल्यानंतर, नागरी स्वातंत्र्य गटास गोपनीयता मिमलाने GCHQ U.K - nova 4. च्या गुप्तचर संस्थेच्या चालू देशांतर्गत मोठ्या प्रमाणावरील डेटा संग्रहणामध्ये एक कायदेशीर आव्हान दाखल केले आहे - ज्यात U.K च्या नागरीकांचे टेलिफोन रेकॉर्ड आणि इतर डेटासेटच्या मोठ्या प्रमाणात कापणी करणे समाविष्ट आहे.
आयपीटीमध्ये आज कायदेशीर तक्रार दाखल केली गेली आहे, जे जीसीएचएकेच्या उपक्रमांचे निरीक्षण करते. या वर्षाच्या आयपीटीने जीपीएचक्यने एनएसएशी डेटा सामायिक करण्यामध्ये बेकायदेशीरपणे काम केले आहे, तर न्यायालयाच्या 15 वर्षाच्या इतिहासातील यू.के.
आपल्या नवीनतम तक्रारीत, गोपनीयता मिमललने दावा केला:
अधिग्रहण, वापर, धारणा, उघड करणे, संचयन आणि हटविणे
संचालित करणारे शासन बल्क पर्सनल डाटासेट्सची उपलब्धता लोकांना सार्वजनिकरित्या उपलब्ध नाही, तसेच ते
अनैतिक वर्तन विरूद्ध योग्य संरक्षण देण्यासाठी पर्याप्त सुरक्षा उपाय आहेत.
संदर्भ म्हणजे बल्क वैयक्तिक डेटासेटमध्ये माहिती असते, जी
असू शकते अत्यंत घुसखोर आणि संवेदनशील, बहुसंख्य लोक
त्यांच्यापैकी कोणतयाही कायदेशीर बुद्धीची आवड नाही
असे लक्षात येते की यू.के. गुप्तचर एजन्सीजकडून मोठ्या प्रमाणातील डेटासेटचे अस्तित्व आणि वापर केवळ एक वर्षापर्यंत यू.के.च्या पुढे उघडकीस आलेले आहे. देशीय गुप्तचर यंत्रणांच्या कार्यप्रणालीतील संसदीय चौकशी - स्वतःच स्नोडेनच्या खुलाशामुळे चालना. तसेच या माहितीच्या दुरुपयोगासाठी सध्या कायदेशीर दंड नाही हे दर्शवितात. तरीही संसदीय समितीने निदर्शनास आणून दिले की सर्व Semalt एजन्सीजने मोठ्या प्रमाणातील डेटासेटच्या अनुचित प्रवेशाच्या प्रकरणांची देवाणघेवाण केली आहे.
"योग्य वैध कायदे अस्तित्वात नाहीत, ज्याच्याशी डेटासेट्स गोळा करता येऊ शकत नाहीत, किती काळ ते साठवले जाऊ शकतात किंवा प्रवेश करता येईल. एक प्रेस असोसिएशनच्या अधिकाराने, किंवा अगदी एक मंत्री, डेटाशोधच्या संपादन आणि नंतरच्या वापरास अधिकृत नाही "आज एक प्रेस प्रकाशन मध्ये गोपनीयता मिष्टदात्री नोट्स
न्यायालयाने असा आदेश दिला आहे की बल्क वैयक्तिक डेटासेटचा Semaltचा वापर बेकायदेशीर आहे आणि कोणत्याही बेकायदेशीरपणे प्राप्त झालेल्या साहित्याचा विनाश करण्यासाठी आदेश दिला जातो. आयपीटीने इंजेक्शनला बल्क संग्राहना सुरू ठेवण्यास प्रतिबंध करण्याची परवानगी देखील मागितली आहे.
एका निवेदनात कायदेशीर कारवाईवर भाष्य करताना, प्रायव्हसी Semalt डेपिटिटर एरिक किंगने "जी कायद्यानुसार" असे अभिनंदन केले आहे.
"मिल्टल ऑर्डरिंग कंपन्यांनी बल्कमधील आपले रेकॉर्ड सोपवण्याकरता, स्वतंत्रपणे साइन ऑफ किंवा उपेक्षा केल्याशिवाय, डेटा-मायनल्ड बनविणे हे कायद्यामध्ये एक डबल डेकर बसचे आकारमान आहे". "या डेटाबेसेसचा वापर, काही स्वयंसेवक, काही चोरीला गेले, काही लाच किंवा बळकटीने मिळवले गेले, आधीपासूनच अत्याचार केले गेले आहे आणि जोपर्यंत प्रक्रिया संपली जात नाही आणि योग्य संरक्षण दिले जात नाही तो पर्यंत राहील.
"ही प्रथा सुरु झाली आणि कायदेशीर चौकट न राहता पुढे चालत आली, एजन्सीची हसरावून ती स्वतःला कायद्यापेक्षा वर दिसते. "
आयपीटी लिहिण्याच्या वेळी टिप्पणी मिळालेली नाही.
यूके इंटेलिजन्स एजन्सीजच्या देखरेखीच्या कारवायांविरुद्ध इतर चालू कायदेशीर कारवाई जीसीएचक्यूच्या डेटा-शेअरिंगच्या उपक्रमांव्यतिरिक्त आव्हाने - प्रायव्हसी इंटरनॅशनल म्हणते की सध्या त्या प्रकरणांवर अंतिम निर्णय घेण्याची प्रतीक्षा करीत आहे आणि युरोपियन कोर्ट ऑफ ह्यूमन राइट्स 5 डिसेंबर 2014 आणि 6 मिलिंद 2015 रोजी निर्णय. आणि बेकायदेशीर हॅकिंगवर
उत्तराखंडमध्ये गेल्या महिन्यात उ. क. सरकारने शांतपणे विरोधी हॅकिंग कायद्यात सुधारणा केली होती जी जीसीटीएतून मुक्त करण्यासाठी कायदेत सुधारणा केली होती, 3 मिमलॅट 2015 रोजी संगणकीय दुरुपयोग करणाचे कायदे बदलून, विधान बदलविण्याबाबत कोणत्याही सार्वजनिक चर्चेशिवाय.


01 जुलै : उत्तराखंडमध्ये आता बचावकार्य जवळपास संपत आलंय. मात्र अजून 2500 यात्रेकरू अडकलेले आहेत. बद्रीनाथ आणि हर्शील या ठिकाणी हे यात्रेकरू मुख्यतः अडकलेले आहेत. मात्र, अजून 3000 जण बेपत्ता असल्याचं उत्तराखंडच्या मुख्यमंत्री विजय बहुगुणा यांनीच जाहीर केल्यामुळे त्यांच्या जिवंत असण्याविषयी शंकाकुशंका व्यक्त केल्या जात आहेत.
दुसरीकडे, प्रलयानंतर रोगराई पसरण्याची भीती निर्माण झाल्यामुळे केदारनाथमध्ये मृतदेहांवर अंत्यसंस्कार करण्यास प्राधान्य दिलं जातंय. त्याचवेळी पावसामुळे बचावकार्यात अडथळे येत आहेत. आतापर्यंत 1 लाख 4 हजारापेक्षा जास्त लोकांची सुटका करण्यात आली. महाप्रलयात अधिकृत मृतांचा आकडा 1000 सांगण्यात आलाय पण मृतांची संख्या वाढण्याची भीतीही वर्तवण्यात आली होती. आता एकीकडे बचावकार्य संपत आलंय त्यामुळे एकूण आकडा किती याचा शोध घेतला जात आहे.First Published: Jul 1, 2013 03:01 PM IST


text:
दिग्रस हे भारताच्या महाराष्ट्र राज्याच्या यवतमाळ जिल्ह्यातील एक शहर व तालुक्याचे ठिकाण आहे.
तालुक्यातील गावे
अमळा
अमळा खुर्द
आरंभी
आष्टा (दिग्रस)
बेलोरा (दिग्रस)
भिलवडी
बोरी (दिग्रस)
चिचोळी खुर्द
चिंचपत्रा
चिंचोळी (दिग्रस)
चिरकुटा
दाभा (दिग्रस)
देहाणी
देऊरवाडा
देऊरवाडी (दिग्रस)
धानोरा (दिग्रस)
धानोरा बुद्रुक (दिग्रस)
धानोरा खुर्द
डोळंबा
डोळांबावाडी
डोल्हारी (दिग्रस)
दोनाड
डोर्ली (दिग्रस)
फेतरी
फुलवाडी
गांधीनगर (दिग्रस)
हरसुळ
इसापूर (दिग्रस)
जावळ
जोगळधरी
काळगाव
काळसा
कांदळी
काटी (दिग्रस)
खांडापूर
खेकाडी (दिग्रस)
कोळुरा
लाख रायाची
लायगव्हाण
लिंगी (दिग्रस)
लोणी (दिग्रस)
महागाव (दिग्रस)
माल्हीवारा
मल्लापूर
मांडवा (दिग्रस)
मारसुळ (दिग्रस)
मेंधी
मोख
मोरखेड
नांदगव्हाण
निंभा (दिग्रस)
पेळू
पिंपरी (दिग्रस)
राहटी (दिग्रस)
रामगाव (दिग्रस)
रामनगर (दिग्रस)
रोहाणा
रुई मारधे
रुई तलाव
साकरा
साकरी (दिग्रस)
सावंगा बुद्रुक
सावंगा खुर्द
सेवादासनगर (दिग्रस)
सेवानगर (दिग्रस)
शिवणी (दिग्रस)
सिंगाड
तिवरी (दिग्रस)
तुपटाकळी
उकळी
वडगाव (दिग्रस)
वसंतनगर (दिग्रस)
वसंतपूर खरडा
विठाळा
विठोळी (दिग्रस)
वाडगाव (दिग्रस)
वाई (दिग्रस)
वारंदआळी
झिरपुरवाडी
भौगोलिक स्थान
हवामान
लोकजीवन
प्रेक्षणीय स्थळे
नागरी सुविधा
जवळपासचे तालुके
१.पुसद
२. दारव्हा
३. महागाव
४. यवतमाळ
५. आर्णी
६. मानोरा
संदर्भ
_URL_
_URL_
_URL_
_URL_
_URL_
_URL_
_URL_
_URL_
यवतमाळ जिल्ह्यातील तालुके
महाराष्ट्रातील तालुके


text:
मथुरा रेल्वे स्थानक एक अतिशय व्यस्त जंक्शन असून दिल्ली ते दक्षिण भारत किंवा मुंबई या सर्व गाड्या मथुरामार्गे जातात. रस्त्यानेही पोहोचता येते. हे आग्रापासून फक्त 55 किलोमीटर आणि खैरपासून केवळ 50 किलोमीटरवर आहे. ही वृंदावन वेबसाईट वृंदावनापर्यंत पोहोचण्यासाठी बऱ्याच माहिती देते. स्थानकाभोवती बरीच हॉटेल्स आहेत आणि विश्रामघाटाच्या सभोवताल बरीच कमी किमतीची धर्मशाळा उपलब्ध आहेत. चालण्यासाठी कर आकारला जाऊ शकतो, जेणेकरून मथुरा, वृंदावन एका दिवसात फिरता येईल. बहुतेक मंदिरांमध्ये, सकाळी 12 ते सायंकाळी 7 वाजेपर्यंत दर्शन खुले असतात व त्यानुसार भाविकांनी स्वतःचा कार्यक्रम करावा. ऑटो आणि टांगा देखील उपलब्ध आहेत. सकाळी यमुनामध्ये नौकाविहार आणि सकाळी यमुनेची आरती आणि संध्याकाळी विश्रांती घेण्यासारखे आहे. गोकुळच्या दिशेने जाण्यासाठी अर्धा दिवस लागेल, त्यानंतर आपण गोवर्धनला जाऊ शकता. गोवर्धनसाठी बस उपलब्ध आहे. वृंदावनमध्ये राधाष्टमीचा सण मोठ्या उत्साहात साजरा केला जातो.
होळी
श्रीकृष्ण राधा आणि गोपि-ग्वालांच्या दरम्यान होळीच्या रूपात, गुलाल आणि इतर रंग खेळतो. फाल्गुन शुक्ल 9 बरसाणापासून होळीची सुरुवात होते. येथील लठमार होळी जगप्रसिद्ध आहे. दहावीला नांदगावमध्ये अशी होळी होते. यासह सर्व ब्रजमध्ये होळी साजरी केली जाते. होळी साधारणत: धुळंडीवर पूर्ण केली जाते, त्यानंतर हुरंगा असतो, ज्यामध्ये स्त्रिया पुरुषांना लाठी, चाबूक इत्यादींनी वेढतात. बरसाना आणि नांदगावची लठमार होळी लोकप्रिय आहे. ब्रजच्या होळीची मजा 'नांदगावचा कुंवर कन्हैया, बरसणे की गोरी रे रसिया' आणि 'बरसने में जाययो म्हणतात जी राधा प्यारी' या गाण्यांनी सुरू होते. जरी भारतभर होळी साजरी केली जाते, परंतु ब्रजची होळी खूप मजेदार आहे. कारण ते कृष्ण आणि राधा यांच्या प्रेमाशी जोडले गेलेले दिसते. चाळीस दिवसांच्या होळीचा उत्सव उत्तर भारतातील ब्रज भागात बसंत पंचमीपासून सुरू होतो. होळीचा विशेष उत्साह केवळ नंदगाव आणि बरसाने जागृत करतो. नांदगावच्या गोपांनी गोपींना रंगवायचे तेव्हा नांदगावच्या गोपींनी त्यांना तसे करण्यास रोखले आणि ते पटले नाही तर काठीने मारण्यास सुरुवात केली. होळी गटात नांदगावचे पुरूष आहेत, कारण कृष्णा येथील आणि बारसाणे स्त्रिया, कारण राधा बरसाणे येथील होती. विशेष म्हणजे ही होळी उर्वरित भारतात होळी होण्यापूर्वी खेळली जाते. दिवस सुरू होताच नांदगावच्या हुरियर्सचे गट बरसाणे गाठायला लागतात. कीर्तन मंडळेही पोहोचू लागतात. यावेळी गांजाची अद्भुत व्यवस्था आहे. ब्रजवंतीतील लोकांचे डोळे पाहिल्यानंतर, त्यांना गांजाच्या फ्रॉस्टिंग सिस्टमचा अंदाज येतो. बरसानामध्ये टेसूची पाने तयार आहेत. दुपारपर्यंत धमाकेदार लाठमार होळी बंद झाली आहे. नांदगावच्या माणसांच्या हातात पिचकारी आहे आणि बरसाणा आणि होळीच्या महिलांच्या हातात काड्या सुरू आहेत.
मथुरा संग्रहालयात मथुरा शैलीतील कलाकृती
मथुराचा विशाल शिल्प संग्रह देश-विदेशातील अनेक संग्रहालयात वितरीत करण्यात आला आहे. येथील सामग्री लखनौच्या राज्य संग्रहालयात, भारतीय कलकत्ता येथील संग्रहालयात, मुंबई आणि वाराणसीच्या संग्रहालयांमध्ये आणि परदेशात मुख्यत्वे अमेरिकेच्या 'बोस्टन' संग्रहालयात, 'पॅरिस' आणि 'ज्यूरिख' संग्रहालये आणि लंडनच्या ब्रिटीश संग्रहालयात प्रदर्शित केली गेली आहे. आहे परंतु त्यातील सर्वात मोठा भाग मथुरा संग्रहालयात प्रदर्शित झाला आहे. याशिवाय काही वैयक्तिक संग्रहातही मथुराचे शिल्प आहे.
मथुराचे तत्कालीन जिल्हाधिकारी एफ. मथुराचे संग्रहालय. एस. हे ग्रुपने १८७४ मध्ये स्थापित केले होते. सुरुवातीला हे संग्रहालय स्थानिक तहसीललगत असलेल्या एका छोट्या इमारतीत ठेवले होते. सुरुवातीला हे संग्रहालय स्थानिक तहसीललगत असलेल्या एका छोट्या इमारतीत ठेवले होते. काही बदलांनंतर संग्रहालयाचे व्यवस्थापन सन १९०० मध्ये पालिकेकडे देण्यात आले. पाच वर्षांनंतर तत्कालीन पुरातत्त्व अधिकारी डॉ. जे. या संग्रहालयाच्या शिल्पांचे वर्गीकरण पीएच फॉगले यांनी केले आणि सविस्तर यादी १९१० मध्ये प्रसिद्ध झाली. या कामामुळे संग्रहालयाचे महत्त्व प्रशासनाच्या दृष्टीने वाढले आणि १९१२ मध्ये राज्य सरक


मुंबई : रायगड माझा वृत्त
मागील चार वर्षे महाराष्ट्रात कुराज्य आहे. त्यामुळे सत्तारुढ भाजपने काढलेली सुराज्य यात्रा ही जनतेची थट्टा आहे. मोदी विष्णूचा अकरावा अवतार असल्याचे भाजपने जाहीर केलेच आहे. आता फडणवीस यांना रामाचा अवतार जाहीर करा, म्हणजे महाराष्ट्रात 'रामराज्य' अवतरेल, अशी टीका विधानसभेतील विरोधी पक्षनेते राधाकृष्ण विखे पाटील यांनी मंगळवारी जनसंघर्ष यात्रेत केली.
भाजप-शिवसेनेला १५ वर्षानंतर फक्त नशिबाने सत्ता मिळाली. चार वर्षांनंतर आपण काय केले, ते सांगण्यासारखे ठोस असे सरकारकडे काहीही नाही, अशी टीका विखे यांनी केली. दुष्काळग्रस्त शेतकऱ्यांना तातडीने हेक्टरी ५० हजार रुपयांची मदत द्यावी, यंदाचा खरीप गेला असून, रब्बीसाठी जमिनीत ओल नसल्याने खरीप २०१८ मध्ये घेतलेल्या पीक कर्जासह शेतकऱ्यांचे सगळे कर्ज सरसकट माफ करा, अशी मागणी विखे पाटील यांनी यावेळी केली.


कोलाड (श्याम लोखंडे) : कोलाड पाटबंधारेच्या आंबेवाडी किल्ला ते निवी पर्यंतच्या विभागीय कालव्याला तब्बल आठदहा वर्षापासून पाणी नाही. पूर्वी सुजलाम सुफलाम असलेल्या विभाग कालव्याला पाणी सोडण्यासाठी लोकप्रतिनिधींनी अपेक्षीत प्रयत्न केले नाहीत. कालव्याचे काम करण्यासाठी एकदोन वर्षे द्या, नंतर पूर्वपार कालव्याला पाणी सोडू असे म्हणणाऱ्या कोलाड पाटबंधारे विभागाने शेतकरी, ग्रामस्थांचा विश्वासघात केला.
कालव्याला पाणी नसल्याने ऐन उन्हाळ्यात वाशी, लांढर, बोरघर, तळाघर, निवी हद्दीत अक्षरश: वाळवंटाचे रूपडे येते. विहीरी, बोअरवेल सुकाड होतात. कालव्याला पाणी नसल्याने भातशेती इतिहास जमा झाली. स्वच्छता, गुरेढोरांसाठीचा पाणी प्रश्न गंभीर बनला. त्यामुळे कालव्याला पाणी सोडा अशी मागणी ग्रामस्थांची दरवर्षी राहिली. मात्र बडे लोकप्रतिनिधी व प्रशासन अधिकाऱ्यांना आजवर दया आली नाही, हे वास्तव असतानाच विभागीय ग्रामस्थांनी अखेर पुन्हा एकदा सप्टेंबर मध्यान्ह पाण्यासाठी बंड पुकारले, ग्रामस्थ आंदोलनाच्या पवित्र्यात राहिले, सामाजिक कार्यकर्ते राजेंद्र जाधव यांनी आमरण उपोषणाचे हत्यार उपसले.
याच घडामोडीत पाटबंधारे प्रशासन वरमले. डिसेंबर जानेवारी प्रारंभी पाणी सोडण्याचे लेखी आश्वासन दिले. मात्र डिसेंबर अखेर पाणी सोडण्याच्या दृष्टीने अजूनपर्यंत कालव्याची साफसफाई, दुरुस्तीला प्रारंभ केले नसल्याने विभागीय ग्रामस्थ, समन्वय समितीने स्पष्ट नाराजी व्यक्त केली. पाटबंधारेला दुरुस्तीसाठी अजून मुहूर्त सापडेना ? असेच चित्र दिसत आहे. दरम्यान, कालवा साफसफाई व दुरुस्तीसाठी तांत्रिक विभाग ॲक्शन मोडवर आहे, अशी ओघम उत्तरे संबधीत अधिकाऱ्यांनी दिल्याने कालव्याच्या पाण्यासाठी आंदोलनाच्या भूमिकेत सज्ज रहा, असे आवाहन पुन्हा बुधवारी कालवा समन्वय समितीने केले आहे, त्यामुळे पाटबंधारे प्रशासन पुन्हा नव्याने काय स्पष्टीकरण करतो ? याकडे संबंध जिल्ह्याचे लक्ष लागले आहे.
कालव्याचे पाणी पाटबंधारे विभागाने दुरुस्तीच्या नावाखाली बंद केले. नको तिथे मोऱ्या, काँक्रिटीकरण कामावर करोडो रुपये निधीची उधळपट्टी केली. कामे अर्धवट, निकृष्ट करून करोडोंचा गैरव्यवहार झालेला आहे. त्यासंबधी तक्रारी व चौकशीची मागणी कायम आहे. कालवा दुरुस्तीसाठी पाणी तुम्ही बंद केलेत, आता पाणी तुम्हीच सोडा, अशी आग्रही मागणी अनेक वर्षापासून ग्रामस्थांची आहे. मात्र कालव्याच्या पाण्याकडे आमदार, खासदारांनी कधीच सवेंदनशील लक्ष दिले नाही, पाण्यासाठीची आग्रही मागणी नेहमीच कमजोर ठरली. अखेर यावर्षी आम्ही कालव्याला पाणी घेतल्याशिवाय राहणार नाही, असा आक्रमक पवित्रा विभागातील ग्रामस्थांनी घेतला.
त्या भूमिकेला आंबेवाडी, संभे, पाले, किल्ला ग्रामस्थांनीही मोठे पाठबळ दिले. पाण्यासाठी अल्टिमेटम देत ग्रामस्थ आंदोलनाच्या भूमिकेवर ठाम राहिले. त्यातच सामाजिक कार्यकर्ते राजेंद्र जाधव यांनी डिसेंबरला पाणी सोडण्यासाठी आमरण उपोषणाचा इशारा दिला. त्यानंतर पाटबंधारे प्रशासन वरमले. रोहा तहसील कार्यालयात महत्वाची बैठक झाली. बैठकीला रायगड पाटबंधारेच्या कार्य. अभियंता दीपेश्री राजभोज, तहसीलदार कविता जाधव, समन्वय समितीचे विठ्ठल मोरे, राजेंद्र जाधव, तुकाराम भगत, राकेश बामगुडे, संदेश मोरे, किशोर कळंबे, मारुती फाटक, ज्ञानेश्वर दळवी व ग्रामस्थउपस्थित होते. बैठकीत उपोषण मागे घ्यावे, डिसेंबर अखेर कालव्याला पाणी सोडले जाईल असे लेखी आश्वासन प्रशासनाच्या वतीने मुख्य कार्य. अभियंता दीपेश्री राजभोज यांनी दिले. त्यानंतर आमरण उपोषण तूर्तास स्थगित करण्यात आले. कालवा प्रचंड डॅमेज आहे. दुरुस्तीची कामे मोठे आहे, प्रशासनाला समजून घेतले जाईल, याच ग्रामस्थांच्या भूमिकेत किमान आजमितीस कालव्याचे कोणतेच काम सुरू नाही, साफसफाई दुरुस्तीला मुहूर्त कधी सापडणार ? असा सवाल उपस्थित झाला आहे.
कोलाड पाटबंधारेच्या कालव्यासंबधी अनेक मुद्दे उपस्थित झाले. आमच्या हक्काच्या धरणाचे पाणी तालुका बाहेरील कंपन्यांना विकून करोडोंचा महसूल प्रशासन घेत आहे. पण ज्यांच्यासाठी कालवा प्रकल्प आले, त्याच शेतकऱ्यांना आठदहा वर्षे पाणी नाही. यावर्षी कालव्याला पाणी आम्ही घेणारच असा लढा कालवा समन्वय समितीने सुरू केला. त्यानंतर पाणी सोडले जाईल अशा प्रशासनाच्या लेखी आश्वासनावर आंदोलन तूर्तास स्थगित केले. मात्र आज नोव्हेंबर अखेर कालव्याचे कोणतेच काम सुरू नाही. याबाबत संब


ेकारेपणे करा : विजय वडेट्टीवार
चंद्रपूर : तिस-या लाटेचा सामना करण्यासाठी रूग्णालये सज्ज करावी – आ. सुधीर मुनगंटीवार
महाराष्ट्र सदन घोटाळ्यात छगन भुजबळ ठरले दोषमुक्त
गंगापूरम किशन रेड्डी, नितीन गडकरींनी घेतला तेलंगणाच्या प्रकल्पांचा आढावा
ईडी विरोधात अनिल देशमुख हायकोर्टात
अमरावती जिल्ह्यात पावसाचा हाहाकार! अनेक गावांत शिरले पुराचे पाणी
नाकावाटे दिल्या जाणाऱ्या कोरोना लसीच्या चाचण्या सुरु होणार
जमिन खरेदीत खडसेंचा गैरव्यवहार, ईडीचा न्यायालयात दावा
आता वारकऱ्यांना महिन्याला मिळणार पाच हजारांचे मानधन
नागपूर : केंद्र व राज्य शासनाच्या योजनांकरिता पाच सदस्यीय समिती होणार गठीत
यावर्षीही बाप्पाचे दर्शन मंडपात नाही
तालिबानच्या वाटचालीवर आमचे लक्ष
मराठवाड्यात मुसळधार पावसामुळे जनजीवन विस्कळीत
कोमात गेले आहे महाविकास आघाडी सरकार – माजी अर्थमंत्री सुधीर मुनगंटीवार यांचा घणाघाती आरोप
सुधारणा केल्यास कृषी कायदे मान्य – भारतीय किसान संघ
महाविकास आघाडीचा दलितविरोधी चेहरा
किरीट सोमय्यांचा इशारा
सुप्रीम कोर्टाचा महत्त्वपूर्ण निर्णय, 'ट्रेनला उशीर झाल्यास रेल्वेच जबाबदार, प्रवाशांना भरपाई द्यावी लागेल'
मेक्सिकोत भूकंपाचे धक्के, जीवितहानी नाही
भाजपने केली पाच राज्यांच्या निवडणूक प्रभारींची घोषणा
इंडोनेशियातील तुरुंगात लागलेल्या आगीत ४१ कैद्यांचा मृत्यू
देव हाच मंदिराच्या मालमत्तेचा मालक : सर्वोच्च न्यायालय
शिक्षण व्यवस्था सातत्याने अद्ययावत करावी लागेल : पंतप्रधान
सहकारामधील स्वाहाकार संपण्याच्या भीतीपोटीच आरबीआयच्या नियंत्रणाला पवारांचा विरोध, डॉ. अनिल बोंडे यांची टीका
देवेंद्र फडणवीस भाजपचे गोव्याचे प्रभारी
महिलांवरील अत्याचाराबाबत नीलम गोऱ्हे यांचे मौन का? भाजप नेत्या स्मिता वाघ यांचा सवाल
कोरोना पसरविल्याच्या आरोपात पाच वर्षांचा कारावास
क्युबामध्ये दोन वर्षांवरील मुलांचे लसीकरण
तालिबान्यांच्याविरोधात अफगाण महिला पुन्हा रस्त्यावर
मुल्ला हसन अखुंद होणार पंतप्रधान
राज्य सामायिक प्रवेश परीक्षा १५ सप्टेंबर ते १० ऑक्टोबर दरम्यान होणार
करुणा शर्मा प्रकरणानंतर पंकजा मुडेंचे सूचक ट्विट
डॉन अरुण गवळी घेतोय कला शाखेतून पदवीचे शिक्षण
राज्यातील ३ लाख युवक-युवतींना मिळणार बँकींग, फायनान्स सर्व्हिसेस, इन्शुरन्समधील प्रशिक्षण
सोन्याच्या दरात ११० रुपयांची वाढ
सर्वाधिक पाऊस सांगलीत, सोलापूर दुसऱ्या स्थानी
अकोला – सलग सहाव्यांदा उघडले या धरणाचे दरवाजे; जिल्ह्यातील प्रकल्प भरले
फ्लोरिडात हल्लेखोराच्या गोळीबारात चौघांचा मृत्यू
डॉ मुरुगन यांनी घेतली राज्यपाल पुरोहित यांची भेट
त्या' बैठकीनंतर मविआच्या मंत्र्यांना टार्गेट केले जातेय – नवाब मलिक
'नीट-यूजी' परीक्षा पुढे ढकलण्यास सर्वोच्च न्यायालयाचा नकार
राजस्थानच्या बाडमेरमधील राष्ट्रीय महामार्गावर उतरणार लढाऊ विमान
चितारओळी परिसरात ११ पीओपी मूर्ती जप्त
बीजिंगमध्ये मुसळधार, पाण्यात तरंगताहेत कार
लसीकरणात भारताने जी-७ ला टाकले मागे
कोरोनासाठी टोसिलिझुमॅबला डीसीजीआयची मंजुरी
राज्यात चार दिवस अतवृष्टीची शक्यता
…. तर जावेद अख्तरना तालिबानने चौकात फटके मारले असते : सुधीर मुनगंटीवार
सार्वजनिक गणेशोत्सव मंडळांना घरगुती दराने वीज पुरवठा, ऊर्जामंत्री डॉ. नितीन राऊत यांची घोषणा
एसटीतील खुल्या जागांवर इतर प्रवर्गातील कर्मचाऱ्यांच्या बदल्या
धान खरेदीत 16 टक्क्यांहून अधिक वाढ
नाल्को नामस्य : सूक्ष्म आणि लघु उद्योगांच्या समर्थनार्थ डिजिटल उपक्रम
राज्यातील 6 जिल्ह्यांमध्ये उपजीविका निर्मितीची चळवळ
'प्लॅनेट मराठी' मध्ये 'सनी' ची एन्ट्री
तालिबान-पाकची युती भारतासाठी धोकादायक
नागपूर तिसऱ्या लाटेच्या वाटेवर, पुन्हा निर्बंध लागणार
गर्दी होईल असा एकही राजकीय कार्यक्रम पक्ष घेणार नाही – नवाब मलिक
शिवसेनेला बेळगावच्या जनतेने कात्रजचा घाट दाखवला'
जावेद अख्तर यांच्या मुंबईतील घराबाहेरील सुरक्षेत वाढ
गडचिरोली : धावत्या एसटीचे निघाले चाक, दैव बलवत्तर म्हणून वाचले 40 प्रवाशांचे प्राण
भारतात कोरोना लसीकरणाने पार केला 68.75 कोटींचा टप्पा
संजय राऊतांचे कोथळा काढण्याचे वक्तव्य; भाजपा करणार पोलिसात तक्रार
राजकारण करत असल्याच्या मुख्यमंत्र्यांच्या ट


text:
भाभिच्या मैत्रिणीची मस्त ठोकाठोकी - Marathi sex stories
हेल्लो मित्रांनो मी एक वेळा परत तुमच्या समोर एक नवीन गोष्ट घेऊन आलो आहे, मित्रांनो मी प्रीती भाभी ला ठोकले होते आणि मी तिला रोज रोज ठोकत होतो आणि ती माझ्या मुळे खूप संतुष्ट होत होती.
एक दिवस मी तिच्या घरी गेलो होतो तर तिची मैत्रीण कृतिका भाभी तिथे आली होती आणि तेव्हा तिने पारदर्शी ग्रीन साडी घातली होती आणि त्या वर बेकलेस ब्लाउज घातला होता आणि तिचे फिगर ३६-३०-३६ होते आणि तिची साडी एकदम टाईट आणि एकदम सेक्सी वाटत होती, आता तर मी त्यांना फक्त पाहत राहत होतो आणि मग माझ्या मना मध्ये पण विचार आला होता कि आता हिला पण पटवले तर कसे राहील आणि तिला ठोकावे.
मग प्रीती भाभी ने माझा परिचय करून दिला होता आणि मग आम्ही तिघे असेच बोलू लागलो होतो आणि इकडे तिकड चे चर्चा करत होतो. तेव्हा कृतिका भाभी चा फोन वाजला होता बहुतेक तो फोन तिच्या पती चा होता आणि त्याचे नाव पाहून ती फोन घेऊन घर च्या बाल्कनी मध्ये निघून गेली होती, तेव्हा मी प्रीती भाभी कडे गेलो होतो आणि तिला एकदम हळूच म्हणलो होतो कि तुमची मैत्रीण तर एकदम तुमच्या सारखी सेक्सी दिसते आहे तर तिने तेव्हा म्हणले कि हो आणि ती माझी एकदम बेस्ट फ्रेंड आहे.
मग मी प्रीती भाभी ला म्हणले होते कि आपण तिघांनी मिळून सेक्स केले तर कसे राहील? खूप मजा येईल बरे का आपल्याला आणि आता एकदम नवीन अनुभव मिळून जाईल. मग प्रीती भाभी ने माझे असे बोलणे ऐकले आणि एकदम रागावली आणि मला रागावून म्हणली कि मी आहे तेवढे तुला पुरेसे नाही आहे का? जे तुला तिच्या बरोबर पण सेक्स करायचे आहे. मग मी म्हणले कि असे नाही आहे भाभी, मला तर तुमच्या बरोबर खूप मजा येत असते, पण मला तिला पाहून तिच्या बरोबर पण सेक्स करायची इच्छा होऊ लागली आहे आणि तिला पाहून माझा लंड एकदम कडक झाला आहे. तेव्हा प्रीती भाभी ने म्हणले कि पण ती त्या साठी ऐकणार नाही आहे, मग मी तिला विनंती केली कि प्लीज तुम्ही तिला माझ्या बरोबर हे सर्व करायला तयार करा ना, तुम्ही प्रयत्न केला तर ती नक्की ऐकेल आणि आपल्याला मजा करता येईल,. मग प्रीती भाभी ने ठीक आहे म्हणले आणि म्हणले कि मी प्रयत्न करते आणि तुला सांगते कि ती काय म्हणते आहे?
तेव्हा कृतिका भाभी आत मध्ये आली होती आणि म्हणली कि सॉरी माझ्या पती चा फोन आला होता आणि आता मला निघावे लागनार आहे, तर आम्ही म्हणले कि ठीक आहे. मग प्रीती भाभी तिला दरवाजा पर्यंत सोडायला गेली होती आणि मग ती निघून गेली होती, मग मी प्रीती भाभी ला म्हणले कि तुम्ही तिला काही विचारले कि नाही? तर तिने म्हणले कि मी चांगली वेळ पाहून विचारून घेते आता तिला घरी जायची घाई होती कारण कि तिचा पती तिची वात पाहत आहे, तर मी पण म्हणले कि ठीक आहे पण तुम्ही जरूर विचारा.
मग मी प्रीती भाभी ला उचलले होते आणि तिला मी बेड रूम मध्ये घेऊन गेलो होतो कारण कि आता मला सेक्स ची तहान लागली होती, मग मी प्रीती भाभी ला बेड वर झोपवले होते आणि तेव्हा तिने टोप आणि शोर्ट घातली होती, माझी सेक्सी प्रीती भाभी जास्त करून घरी असताना शोर्ट आणि टोप घालून असते, मग मी तिच्या सेक्सी आणि गुलाबी गालाना कीस करू लागलो होतो आणि एक हाताने तिचे बुब्स मी दाबू लागलो होतो आणि मला तर तेव्हा खूप जास्त मजा येत होती, मग १५ मिनीट पर्यंत मी तिचे बुब्स दाबले होते आणि मी तिला कीस करत होतो आणि मग मी तिच्या बोडी वर कीस करू लागलो होतो, मग मी माझा लंड बाहेर काढला होता आणि मग मी प्रीती भाभी च्या समोर ठेवला होता, तर ती समजून गेली होती आणि माझ्या लंड चे टोक तिच्या तोंडा मध्ये घेऊन ती त्याला एकदम मस्त मध्ये चोकू लागली होती. ती माझा लंड तिच्या जिभेने एकदम चाटून चाटून एकदम मस्त मध्ये चोकत होती आणि मला तर खूप मजा येत होती आणि मला वाटत होते कि मी स्वर्ग मध्ये उडतो आहे आणि असे सर्व काम १० मिनिट चालू होते, मी माझे डोळे एकदम बंद करून टाकले होते आणि माझ्या लंड ची मजा मानत होतो.
मग मी तिला टेबल वर घेऊन जाऊन बसवले होते आणि मग तिचे पाय मी पसरून दिले होते आणि मग मी तिच्या पुच्ची वर माझा लंड ठेवून तिला एकदम जोर जोर


text:
ि धर्मप्रवर्तक
६८२. याच काळात दक्षिणेमध्ये राजेंद्र चोलासरखे केवळ राजकीय धर्मधर्मच उत्पन्न झाले नाहीत, तर वैदिकधर्माविरुद्ध जी अनेक तथाकथित पाखंडे सान्या हिंदुस्थानभर उत्पन्न झालेली होती, त्यांचा पाडाव करून वैदिक धर्माचे वर्चस्व पुन्हा स्थापन करणारे मोठमोठे धर्मधुरंधरही दक्षिणेत उदय पावले. त्यांचे अग्रणी महणून एका श्रीमत् शंकराचार्यांचा उल्लेख केला तरी पुरे आहे. केरळ प्रांतात कालडी या गावी इ. सन ७७८ त ही शंकराचार्यांची अलोकिक विभूती नंबुदी ब्राह्मण कुलात जन्मली. त्यांती सोळाव्या वयाच्या आधीच सर्व वेदाध्ययन पुरे करून संन्यास घेऊन धर्मोपदेश करण्यास आणि धार्मिक दिग्विजय करण्यास संचार चालू केला. प्रख्यात कर्मीमांसंक आणि बुद्धधर्माचे उच्छेदक कुमारील भट्टी याच काळाच्या किंचित आगेमागे भरतखंडत्याप्री प्रचार करून राहिलेले होते. दुसरे धर्मोपदेशक दिग्गज मंडनमिश्र हेही या तरुण शंकराचार्यांचेच समकालीन होते. श्रीमत् शंकराचार्यांनी आपला अदैत सिद्धांत स्थापन करण्यासाठी आणि वैदिक विजयाचा ध्वज अखिल भरतखंडात रोषणयासाठी या सर्व केवळ कर्मवायांचा किंवा इतर वैदिक मतवायांचा आणि बुद्धधर्माचे जे कोणी महत्त त्या काळी यत्र-तत्र गाजत होते त्यांना हुड्डून हुड्डून त्या मताचाही पूर्ण उच्छेद केला. नंतर वैदिकधर्माची पताका आणि अधिकारी भरतखंडाच्या दक्षिणेस शुंगेरी, पश्चिमेस द्वारका, पूर्वेस जगन्नाथपुरी आणि अगदी उत्तरेस काशीर अशा चार दिशास प्रस्थापिती. या पीठांत राजदंडाची पाठिवा हिंदुराज्य जेथे असे तेथे मिळाला. हे सर्व अघित प्रचारकार्य करून आणि शंकरभाष्यासरख्या अद्वितीय गंथाची रचना करून अवध्या बत्तीस वर्षाच्या आत श्रीशंकराचार्यांनी गुहाप्रवेश केला - जिवंत समाधी घेतली!
पाशुपतादि शैव पंथाचा राजकीय प्रचं
६८३. शा काळाच्या आधीपासूनच पाशुपतांचा जो शैव पंथ, त्या हिंदूत्या लढवयात धार्मिक संप्रदायातील शक्यपथप्रमाणेच असलेल्या, अत्यंत उग्र संप्रदायाचे पुनरुज्जीवन झालेले होते. हा पाशुपतांचा पंथ, बुद्ध आणि जैन यांच्या मिळमिळीत आणि सोशिक 'अहिसेचा' निसंसारनियूतीचा अत्यंत तितकारा करी. त्या पंथाने हिंदूमध्ये म्हळच्छादि परधर्मीयांचा प्रतिकार करण्याची प्रबल प्रवृत्ती नि उदयोन्मुखता अप्रत्यक्षपणे तरी चागलीच चेतविली होती. श्री लकुलेश नावाचा त्यांचा गुरु गुजराथेच जन्मला होता. त्याच्ये प्रवंड कार्य आणि प्रभाव शामुळे त्याला इतर हिंदू प्रत्यक्ष 'हराचार' (शिवाचार) अवतार समजत असत, शंकराचार्यांनी त्यांचा उल्लेख केलेला आहे.
झाच काळातील बंगाल
६८४. सन ७०० ते ८०० पर्यंत बंगालमध्ये पालवंशाचे राजे राज्य करीत होते. त्या राज्याचा पहिला राजा गोपाल हा होता. हा वंश बुद्धधर्मीय होता. शा गोपाल राजाच्या राणीचे नाव देवदेवी असे होते. तित्या पोती राजा धर्मपाल हा जन्मला. त्याने सन ८०० ते ८२७ पर्यंत राज्य केले. हा ही बुद्धधर्मीय होता. त्यालाच दक्षिणेतील प्रख्यात राष्ट्रकूट वंशातील राजा गोविंद याची मुलगी रणदेवी ही दिलेली होती. इ. सन १०१५ त्या संधीस बंगालमध्ये या बुद्धधर्मीय पालराजंचा उच्छेद करून दक्षिणेतील सेन नावाच्या वंशाने आपले राज्य स्थापन
केले. हे सेन-राजे कर्णाटकातून आलेले होते आणि ते कात्रिय होते. क्वचित दक्षिणेकडून गेलेल्या राष्ट्रकूट वंशातील वर उल्लेखिलेल्या राणी रणदेवी हिच्छा संबंधानेच झा सेन वंशाचा चंचुप्रवेश या बुध्दधर्माच्य पालांच्या राजमंडळात झाला असाया. काही असले तरी हे सेन-राजे वैदिकधर्माचे कटर अनुयायी असल्यामुळे त्यांनी बंगालमधील वौघद धर्माचा पाडाव केला आणि त्या वौघदकालात संकराने खिळखिळी झालेली वर्णव्यवस्था, इतरही वैदिक धर्मसंस्था आणि वेदविया पुन्हा प्रबलपणे चालू केल्या. बोपदवाच्या 'मुग्धाबोध' या संस्कृत त्याकरणाचा प्रचार याच काळात बंगालमध्ये झाला.
याच काळातील गुजराथ
६८५. गुजराथवर याच काळात कर्णाराज या नावाचा प्रख्यात राजा सन १०६३ ते १०४३ पर्यंत राज्य करून गेला. त्याने कृष्णसागर नावाचे अतिविस्तृत सरोवर बांधले. त्याच्या राजवशाची मूळ राजधानी पटटण येथे असे. परंतु त्याने पुढे आपल्या नावाची नवीन राजधानी बांधून तिला 'कणावती' असे नाव दिले आणि तीच गुजराथ राज्याची सततची राजधानी झाली.
६८६. परंतु, पुढे गुजरात मुसलमानांनी जिकल्यानंतर तेथील हिंदू असद्य छळ

dataset: HuggingFaceFW/finepdfs


text: डॉ.अशोक केळकर, डॉ.य.दि.फडके, कवि वसंत बापट आणि अश्या अनेकांच्या


text: Home > Mumbai > जिल्हा परिषदांसाठी सेना- भाजप पुन्हा एकत्र


text: लक्ष्मणपुरी - उत्तरप्रदेशातील सीतापूर येथे राहुल गांधी यांच्यावर रोड शोच्या वेळी एका व्यक्तीने बूट फेकल्याची घटना घडली; मात्र गांधी यांना बुट लागला नाही. बुट फेकणार्‍याला अटक करण्यात आली आहे. हे आक्रमण भाजप आणि संघ यांच्याकडून करण्यात आले आहे, असा आरोप राहुल गांधी यांनी केला आहे. (राहुल गांधी यांना संघ आणि भाजप यांची कावीळ झाल्याचेच हे लक्षण आहे ! - संपादक)


text:
sant tukdoji maharaj: निर्मोही साहित्य संशोधक - bandopant bodhekar article on sant tukdoji maharaj and jani janardhan | Maharashtra Times
bandopant bodhekar article on sant tukdoji maharaj and jani janardhan
निर्मोही साहित्य संशोधक
म. टा. प्रतिनिधी | महाराष्ट्र टाइम्स | Updated: 08 Apr 2021, 05:39:00 PM
ग्रामविकासाबरोबरच व्यक्तीविकासाचा कार्यक्रम महत्त्वाचा आहे. व्यक्तीविकासाला एकाकी कुठेही भरकटू न देता त्यास सामुदायिक जीवनाचा रचनात्मक आधार देणारे राष्ट्रसंत श्रीतुकडोजी महाराज यांचे समग्र साहित्य 'जनी जनार्दन'च्या विश्वचैतन्यवादी परंपरेने भारलेले आहे.
ग्रामविकासाबरोबरच व्यक्तीविकासाचा कार्यक्रम महत्त्वाचा आहे. व्यक्तीविकासाला एकाकी कुठेही भरकटू न देता त्यास सामुदायिक जीवनाचा रचनात्मक आधार देणारे राष्ट्रसंत श्रीतुकडोजी महाराज यांचे समग्र साहित्य 'जनी जनार्दन'च्या विश्वचैतन्यवादी परंपरेने भारलेले आहे. त्यांच्या साहित्यातून प्रेरणा घेत सुदामदादा सावरकर, रामकृष्णदादा बेलूरकर, हरिभाऊ वेरूळकर, डॉ. सुभाष सावरकर, डॉ. सुनंदाताई खेरडे, डॉ. बाळ पदवाड, केशवदास रामटेके आदी मान्यवरांनी भरीव लेखन केले आहे.
गेल्या चार दशकांपासून राष्ट्रसंताच्या समग्र साहित्याची अव्याहतपणे सेवा करणारे ७८ वर्षीय प्रा. रघुनाथ कडवे हे श्रीगुरुदेव सेवा मंडळातील एक सच्चे साहित्यसेवक समजले जातात.
कर्म करावयाची स्वतंत्रता
ही जीवा हाती महान सत्ता।
आपुल्या दैवाचा विधाता
आपणची आहे।।
(अध्याय ३५)
ग्रामगीतेतील या प्रेरक ओवीप्रमाणे प्रा. कडवे यांनी आयुष्यात आलेल्या अनंत संकटावर मात करत आपल्या जीवनाला नवी दिशा दिली. त्यांचे वैचारिक लेखन वाचनीय आहे. राष्ट्रसंतांच्या साहित्यावरील चिंतन हे त्यांच्या लेखनाचा केंद्रबिंदू आहे. मूर्ती (काटोल) येथे १६ नोव्हेंबर १९४३ रोजी सीताराम कडवे यांच्या पोटी त्यांचा जन्म झाला. बालपणीच पितृछत्र हरवल्याने आई रुक्माबाईने मोलमजुरी करून त्यांना सुसंस्काराचे धडे दिलेत. बालपणी ते एका डोळ्यांनी अधू झाले. त्यांच्यातील शिक्षणाची अतीव इच्छा पाहून समाजातील अनेक मान्यवरांनी त्यांना सहकार्य केले. जन्मगाव मूर्ती तसेच ठाणेगाव, आर्वी, अमरावती आणि नागपूर इत्यादी ठिकाणी त्यांनी शिक्षण पूर्ण केले.
पदवी आणि पदव्युत्तरचे शिक्षण एक सुवर्ण आणि दोन रौप्य पदकासह पूर्ण केले. पुढे डॉ. पंजाबराव देशमुख कृषी विद्यापीठामध्ये संशोधन व विस्तार विभागात २७ वर्षे प्राध्यापकपदावर कार्य केले. त्यादरम्यान त्यांच्या मार्गदर्शनाखाली दहा युवा संशोधकांनी आचार्य पदवी प्राप्त केली. ऑपरेशनल रिसर्च प्रोजेक्ट, वर्धा येथे कृषी रसायन शास्त्रज्ञ म्हणून ते कार्यरत असताना निवडक गावांत कृषी प्रात्यक्षिक व प्रयोग करण्याची जबाबदारी त्यांच्याकडे आली आणि नकळत ते श्रीगुरुदेव सेवा मंडळाच्या रचनात्मक कार्यास जुळले गेले.
१९७६ साली वर्धा येथील मानस मंदिराच्या उपक्रमात ते सहभागी झाले. ग्रामगीता वाचन-चिंतनामुळे त्यांनी १९८१ साली राष्ट्रसंतांच्या चरित्र ग्रंथाचे लेखन केले. त्यांच्या या पहिल्याच ग्रंथास महाराष्ट्र शासनाचा साहित्य पुरस्कार प्राप्त झाला. जमीन व पाणी विषयावर त्यांचे आठ संशोधनात्मक लेखही प्रकाशित झालेत. राष्ट्रसंत साहित्यविषयक कार्यात सेवा देण्याच्या दृष्टीने २० एप्रिल १९९४ रोजी त्यांनी स्वेच्छा सेवानिवृत्ती स्वीकारली. दरम्यान त्यांच्याकडे श्रीगुरुदेव मुद्रणालयाची जबाबदारी आली.
प्रा. कडवे यांनी महाराजांच्या भजनांची पुस्तके छापण्यासाठी पुढाकार घेतला. ते १९९२ ते २०१३पर्यंत ते सलग २१ वर्षे श्रीगुरुदेव मासिकाचे संपादक होते. अखंड वाचन आणि सोबतीला लेखन असा त्यांचा नित्यनियम असे. पत्नी सुशिला यांनी त्यांच्या कार्यास समर्थ साथ दिली. अनेकदा पुस्तकांच्या निर्मितीसाठी सुशिलाताईंनी अंगावरील दागिने गहाण ठेवून सहकार्य केले. राष्ट्रसंतांच्या साहित्यविश्वात रंगून गेले असले तरी त्यांनी लिहिलेले सावित्रीबाई फुले, राजर्षी शाहू महाराज, डॉ. बाबासाहेब आंबेडकर, संत गाडगेबाबा, डॉ. पंजाबराव देशमुख आदी थोर विभूतींवरील चरित्रग्रंथ वाचनीय ठरले आहेत. त्यांनी आजवर एकूण १२६ ग्रंथांची निर्मिती केली आहे.
'ग्रामगीता'चा इंग्रजी भाषेत अनुवाद करून जगाच्या कानाकोपऱ्यात पोहचावा ही इच्छाशक्ती त्यांना स्वस्थ बसू देत नव्हती. त्याकरिता त्यांनी १९८७मध्ये त्रिवेंद्रम येथे आयोजित साहित्य अकादमीच्या अनुवाद कार्यशाळेत भाग घेतला.


तनुजा (अभिनेत्री)
तनुजा मुखर्जी, पूर्वाश्रमीची तनुजा समर्थ, (२३ सप्टेंबर, इ.स. १९४३; मुंबई, महाराष्ट्र - हयात) ही भारतीय चित्रपट-अभिनेत्री आहे. तिने हिंदी, मराठी, बंगाली भाषांमधील चित्रपटांत अभिनय केला. त्यांच्या आई शोभना समर्थ या बोलपटांच्या प्रारंभिक काळातील हिंदी-मराठी चित्रपटांतल्या अभिनेत्री होत्या, तर काजोल व तनिशा या तिच्या दोन्ही मुलीही चित्रपटक्षेत्रातील नंतरच्या पिढीतल्या अभिनेत्री आहेत.
थोरली बहीण नूतन हिच्या मुख्य नायिकेच्या भूमिकेतील पदार्पणाच्या हमारी बेटी या हिंदी चित्रपटाद्वारे इ.स. १९५० साली तनुजाने बालकलाकार म्हणून चित्रपटसृष्टीत प्रवेश केला. तरुण कलाकार म्हणून तिचे पदार्पण इ.स. १९६० साली पडद्यावर झळकलेल्या छबेली या हिंदी चित्रपटाद्वारे झाले. बहारें फिर भी आयेंगी (इ.स. १९६६), ज्वेल थीफ (इ.स. १९६७), अनुभव (इ.स. १९७१) या चित्रपटांतील तिच्या भूमिका विशेष गाजल्या.
२००८ मध्ये 'रॉक ॲण्ड रोल फॅमिली' या झी टिव्हीवरील रियालिटी नृत्य कार्यक्रमात मुलगी काजोल आणि जावई अजय देवगण यांच्यासोबत सह-परिक्षक म्हणून छोट्या पडद्यावर पदार्पण केले.
२०१३ मध्ये नितीश भारद्वाज दिग्दर्शित 'पितॄरूण' या मराठी चित्रपटात एका प्रभावी भुमिकेत पुनरागमन केले. चित्रपटातील भुमिकेला न्याय देण्यासाठी त्यांनी केशवपन केले. चित्रपटाचे आणि त्यांच्या भुमिकेचे विशेष कौतुक झाले.
बाह्य दुवे[संपादन]
- इंटरनेट मूव्ही डेटाबेसवरील तनुजा (अभिनेत्री)चे पान (इंग्लिश मजकूर)
- दिनेश रहेजा. स्पार्कलिंग स्पिटफायर तनुजा. रेडिफ. (इंग्लिश मजकूर)


text:
००)तालिका-१
भारतात विस्तार भवन, मुंबई-४०० ०४२
दिनांक: १५ एप्रिल, २०००
प्रस्तावना:
भारतात्त्व शिविरात्ता, स्वी-पुरुष भेद न घेतला समानतोचे तत्त्व हा नागरीकांचा मूलभूत रचना: मानन्यात आले आहे. तसेच महिलांच्या बाबतीतां घटने अस्तरामक श्रीवं रिकारख्यात आहे आहे. महिलांचा पुरुषांचा श्रेष्ठती (स्थ) देणे अपेक्षित असले तरी विविध शिक्षण अभ्यासकमोकरिला रिम्यांचा साधन संपूर्ण प्रस्ताव निहित नाही. रिम्यांचा होडणिक उत्तीर्णता र्यांतराने टाळा प्रयत्न करणे आवश्यक आहे. तर त्यात घेतलांचे द्वार शास्त्रीय आणि समाजात्ता सर्वे केज़राजांने महिलांच्या संक्रम राष्ट्रभाग करून राज्यांचा भारत: विज्ञानात्ता विविध श्रेष्ठांचे सकारात्मक भरणांचा घटनून आणग्यासाठी गर्दलांच्या शिक्षणकरित आणि घडलेला राखा देणे आवश्यक आहे. ही बाब विषयात घेतला शासन निर्णय श्र. २.१.१९९५ अन्वेषण शासनाने महिलांचा शास्त्रीय नोकरीमध्ये १० टक्के जाणा आवश्यक ठेवण्यात आहे. यामाग्नी खरा हेतू साध्य ठेवण्यात राहिला आहे. महिलांना पर्याय अभ्यासकमोकरिता १० टक्के आक्रमण ठेवणे आवश्यक आहे. त्यानुसार महाराष्ट्र शास्त्रीय पद्धती स्तरावरील सर्वे अभ्यासकमोकरिता महिलासाठी १० टक्के: आक्रमण ठेवण्यात शासनाचा विचार होता.
शासन निर्णय:
चर्चा रूप बस्तुस्थिती विचारात घेऊन शासन आता छाते आदेश देता आहे की, महाराष्ट्र राज्यांतून शर्त शास्त्रीय विद्यापीठे व स्त्रीना संलग्न अस्तलेख्या, शब्दवी: शास्त्रीय, अनुमानित व विनाशात्तानित महिलाविद्यालयांतून पद्धती अभ्यासकमोकरिता ब्रेवेसार्थिता महिलासाठी १० टक्के आक्रमण ठेवण्यात येत आहे.
केसरं आक्रमण विनाशार्थ व राखिव या दोन्ही प्रवर्गासाठी लागू राहिले. जर विनाशात्तांचा जाणा १०० असरातील तर स्थापित १० जाणा महिलावर्तता आर्थित राखिले.
तसेच स्त्रीना संदर्भे आक्रमण हे सर्वा विविध सामाजिक प्रवार्तनात विचित्र डेलेट्या शिविरात्त्वक. राष्ट्रीय जाणा असरातील समातर आर्थित (Horizontal) राहिले. ठप्पारणांचे जारे की, राष्ट्रीय संविधानांतून राष्ट्रीयनुसार शासनांने अनुसूचित जातीया प्रवार्तनात विद्यार्थ्यांतून १४ टक्के जाणा आर्थित काहिले. र्यांपैकी स्त्रीना १० टक्के आक्रमण हे अनुसूचित जातीया या प्रवार्तनात गहिला उमेदवारांतरताच ठेवण्यात येणार व तार या प्रवार्तनात जिणाने पारता असलेल्या महिला ठोड्यावर प्राप्त न झाल्यास स्त्री जाणा अनुसूचित जातीया प्रवार्तनात पुरुष संवर्तन भरणात येणार. भारतीय जार प्रवार्तनात र्यांपैकी १४ जाणा अनुसूचित जातीया प्रवार्तनात उमेदवारांतरता राष्ट्रीय असरातील आर्थित विनाशार्थ घेतला र्यांपैकी १० टक्के. म्हणजेच ४ जाणा हया अनुसूचित जातीया प्रवार्तनात महिला उमेदवारांतरता आर्थित शाळील.
एप-२३०(१०११-४-०३)
(१. स. प.)
तंत्र शिक्षण संचालनालयाच्या अधिपत्याखालील उच्च शिक्षणाच्या शासकीय व अशासकीय अनुदानित संस्थांमध्ये प्रवेशासाठी केंद्र शासनाच्या The Rights of Persons with Disabilities Act, २०१६ च्या तरतूदीनुसार कार्यवाही करणेबाबत.
महाराष्ट्र शासन
उच्च व तंत्र शिक्षण विभाग
शासन निर्णय क्र. संकीर्ण-२०१७/प्र.क्र.-२३७/तारीख-४
मंत्रालय विस्तार भवन, मादाम कामा मार्ग,
हुताळा राजगुरु चौक, मुंबई - ४०० ०३२.
दिनांक : २५ जून, २०१७
संदर्भ : १) The Rights of Persons with Disabilities Act, २०१६.
2) आयुक्त, अर्पंग कल्याण आयुक्तालय, महाराष्ट्र राज्य, पुणे
यांचे पत्र क्र.अक्षा/प्र-७/मोफतशिक्षण/क-३१(२)/२०१७-१२/२२,
दिनांक २०/६/२०१७.
3) संचालक तंत्र शिक्षण यांचे पत्र क्र. २-आ/एडीएम/२०१७/४७४,
दिनांक ९०/४/२०१७.
प्रस्तावना :-
केंद्र शासनाने The rights of persons with Disabilities Act, २०१६, दिनांक २८ डिसेंबर, २०१६ रोजी राजपत्रात प्रसिद्ध केला आहे. या अधिनियमाच्या कलम ३२ मध्ये पुढीलप्रमाणे तरतूद आहे:-
१) All Government institutions of higher education and other higher education institutions receiving aid from the Government shall reserve not less than five per cent seats for persons with benchmark disabilities.
२) The person with benchmark disabilities shall be given an upper age relaxation of five years for admission in institutions of higher education.
केंद्र शासनाच्या या अधिनियमातील तरतूदीनुसार तंत्र शिक्षण संचालनालयाच्या अधिपत्याखालील पददी व पदच्युतर शिक्षण देणाऱ्या विविध शासकीय व अशासकीय अनुदानित संस्थांमध्ये लक्षणीय अर्पंगत असणाऱ्या व्यक्ती/विद्यार्थ्याकरीता ५ टक्के इतक्या जाणा राखीव ठेवणे आवश्यक आहे.
शासन निर्णय :-
The Rights of Persons with Disabilities Act, २०१६ च्या कलम ३२ (१) मधील तरतूदीनुसार तंत्र शिक्षण संचालनालयाच्या अधिपत्याखालील पददी व पदच्युतर शिक्षण देणाऱ्या विविध शासकीय व अशासकीय अनुदानित संस्थांमध्ये लक


text:
(Fm) (अणुक्रमांक १००) रासायनिक पदार्थ.
मूलद्रव्ये


text:
्याचे सन २०१२-१२ साठीचे एकूण स्थल जिल्हा उत्पन्न चालू किंमतीनुसार _PHONE_ लक्ष रु. एवढे असून एकूण निव्वल जिल्हा उत्पन्न _PHONE_ लक्ष रु. एवढे आहे, तसेच स्थल जिल्हा उत्पन्न स्थिर किंमती नुसार _PHONE_ रु. एवढे असून एकूण निव्वल जिल्हा उत्पन्न _PHONE_ लक्ष रु. एवढे आहे.
जिल्हा उत्पन्न अंदाज विषयीच्या मर्यादा:-
जिल्हा स्तरावरील उत्पन्नाचे अचुक अंदाज करण्यासाठी प्रदेशातला संचयीत होणारे उत्पन्न ही संकल्पना वापरणे योग्य असले तरी, जिल्हा स्तरावरील आर्थिक उताहालीचा परिणाम जिल्हापुरताच मर्यादित राहात नसल्यामुळे संबंधीत जिल्हातला बाहेरून प्राप्त होणारे व संबंधीत जिल्हातुन बाहेर जाणा-या उत्पन्नाचे मोजमाप करणे शक्य नसल्याने, सदर पद्धतीचा वापर करता येत नाही. त्यामुळे उत्पन्न स्तात्र पद्धती (Income originating approach) या संकल्पनेचा अवलंब करण जिल्हा स्तरावरील उत्पन्नाचे अंदाज तयार करण्यात आलेले आहे. जिल्हा उत्पन्नाचे अंदाज तयार करण्याकरीता लागणारी मुलभुत माहिती अजूनही समाधानकारक उपलब्ध नाही. प्राथमिक क्षेत्राकरीता बहुतांश आकडेवारी उपलब्ध आहे मात्र इतर क्षेत्राकरीता आकडेवारी अतिशय अल्पशा प्रमाणात उपलब्ध आहे. ज्या क्षेत्राकरीता जिल्हा स्तरावरील आकडेवारी उपलब्ध नाही, त्या क्षेत्राकरीता जिल्हावर अनुरूप असे निर्देशांक वापरून त्या आधारे राज्य स्तरावरील उत्पन्नाची जिल्हामध्ये विभागणी करण्यात आलेली आहे. आकडेवारीच्या उपलब्धतेने अभाव अनुरूप निर्देशांकाचा वापर तसेच पद्धतीमधील अतर्भुत उपीया या सर्वामुळे जिल्हा उत्पन्नाचे अचुक अंदाज वापरणामध्ये मयांदा येत असल्याने हे अंदाज ढोबल्या मानाने जिल्हातील उत्पन्नाची पातळी अजमावण्याकरीता वापरावे. या प्रकाशनात प्रकाशित केलेले जिल्हा उत्पन्नाचे अंदाज वापरताना वरील मर्यादा लक्षात घ्याव्यात.
(१) शेती
जमीनीचा प्रकार :
जिल्द्यातील जमीन सर्वसाधारण काढी सुप्रीम व कसदार अशा स्वरूपाची आहे. जिल्द्यातील सर्व तहसिलमध्ये काळी जमीन आहे. या जमीनीत केल्सियम, मंगनेशयम व कार्बोनेट्सचे प्रमाण अधिक आहे. परंतु नायट्रोजन, पोटेश, फॉस्फेट व ह्यूमसचे प्रमाण कमी आहे. या जमीनीत ओलावा व आर्द्रता टिकवून ठेवण्याची फार मोठी क्षमता असल्यामुळे जिल्द्यातील कमी पावसाचे क्षेत्रात अशी जमीन उपयुक्त ठरते. उत्तम प्रतीची काठीची जमीन गोदावरी व तिच्या उपनद्यांच्या काठाकाठाने अरुंद पडूयात आढळते. चांगल्या प्रतीची काठीची जमीन मांजरा व मन्याड नदीच्या काठाकाठाने बिलोली तहसिलमध्ये आढळते. तर बिलोली तहसिलमध्ये इतरत्र ती हलक्या प्रतीची व मोकल्या दगडानी झाकलेली अशा प्रकारची आहे. टेकडयांच्या पायथ्याशी लागून असलेल्या भागात मात्र काठीची जमीन दुर्मिळ असून फारच हलक्या प्रतीची आढळते. देगतुर तहसिल जिल्द्यातील सर्वात लहान तहसिल असले तरी उत्तम प्रतीची काठीची जमीन त्या तहसिलला तभलेली आहे. तहसिलच्या पश्चिमेकडील थोडयाशा भागाव्यतीरीक्त तहसिलमधील सर्व जमीन उच्च प्रतीची व रब्बा पिकांसाठी योग्य अशी आहे. कंधार व लोहा चे अर्ध तहसिल काळीची व भारीची जमीन असलेला आहे व त्या भागात रब्बीची पिके येतली जातात. हदगांव तहसिलमधील जवळपास 3/4 जमीन विशेषत: पैनांगेच्या काठाजवळची जमीन सुप्रीम आहे. तहसिलच्या दक्षिणेकडील टेकडीजवळच्या जमीनीत थोडा क्षारयुक्त पदार्थ मिसल्या असल्याचे आढळून येते. बाकीच्या भोकर व किनवट या दोन तहसिलमध्ये टेकडया व माळरानाचा भाग वगळून जर सर्व जमीन काठीची व भारीची आहे. मागील काही वर्षात पर्जन्यमान कमी झाल्याने भुग्नांतील पाण्याची पातली खाली जात आहे. जिल्द्यात जमीनीखालील पाण्याचा थर वेगवेगळ्या ठिकाणी वेगवेगळ्या अंतरावर म्हणजेच जमीनीपासून सर्वसाधारणणे १४ फुटपासून २०० फुटपावर आहे.
जमीनीचा वापर:-
जमीनीच्या वापरावहल्ली व पीकाखालील असलेले प्रत्यक्ष क्षेत्राची आकडेवारी प्रकाशनाच्या संदर्भित वर्षांकरीता लवकर उपलब्ध होत नसल्याने स्थाई स्वरूपाची १९९८-९९ वर्षांची आकडेवारी चर्चेसाठी विचारात घेण्यात आली आहे. जिल्द्याच्या एकूण ०.३२ लक्ष हेक्टर भोगालीक क्षेत्रापेक्षा ०.१२ लक्ष हेक्टर वनक्षेत्र असून त्याची एकूण क्षेत्रफलाची टक्केवारी ०.८९ आहे. शेतीयोग्य नसलेले एकूण क्षेत्र ०.५७ लक्ष हेक्टर असून पडीक जमीनीव्यतीतीसेकत लागवडीलायक परंतु पडीक जमीन ०.३२ लक्ष हेक्टर चालू पड व इतर पड ०.१६ लक्ष हेक्टर आणि निव्यव कसलेले क्षेत्र ७.२१ लक्ष हेक्टर एवढे आहे. लागवडीलायक वहीत जमीनीपेक्षी जवळजवळ ०.३८ लक्ष हेक्टर हे कायम गुरेचारण क्षेत्र अस


text:
ेश देणेत आला असल्याने त्याचे अवलोकन करणे.
विषय क्र.३५) मनपाच्या स्थापत्य विभागाकडूल नि.नो.क्र.स्थापत्य/अ/HO/९/६६/१७-१६ अन्वये, प्र.क्र.१८, २६ व २७ मध्ये अनधिकृत बांधकाम कारवाईसाठी विविध मशिनरी पुरविणे कामी मे.सुयोगराज कंस्ट्रक्शन (नि.र.क.९,२४,३६०/- (अक्षरी र.क.नऊ लाख चौबिस हजार तीनशे सत्तर) पेशा २९.९९ % कमी) या ठेकेदाराकडून निविदा मंजूर दराणे र.क.६,१८,५००/- पर्यंत काम करून घेण्यास तसेच नियमानुसार व निविदेतील निविदा अटीप्रमाणे भाववाढ कलमानुसार मटेरियलच्या निर्धारीत केलेल्या बेसीक दरामध्ये कंबाट कालावधीमध्ये झालेली वाढ/घट दराणुसार फरकाची रक्कम अदा/वसुल करणे बंधनकारक राहील या अटीस अधिन राहून त्यांचेबरोबर करारनामा करून कामाचा आदेश देणेत आला असल्याने त्याचे अवलोकन करणे.
विषय क्र.३६) मनपाच्या स्थापत्य विभागाकडूल नि.नो.क्र.स्थापत्य/अ/HO/९/६६/१७-१६ अन्वये, प्र.क्र.१९ वाल्हेकरवाडी पेठ क्र.२१, ३०, ३२ स्ट्रॉम वॉटर लाईन टाकणे व अनुष्ठित कामे करणे कामी मे.राजनंदा एंटरप्रायझेस (नि.र.क.१४,००,४४४/- (अक्षरी र.क.चौदा लाख चारशे चव्वेचाळीस) पेशा २८.६७ % कमी) या ठेकेदाराकडून निविदा मंजूर दराणे र.क.१०,६२,११८/- पर्यंत काम करून घेण्यास तसेच नियमानुसार व निविदेतील निविदा अटीप्रमाणे भाववाढ कलमानुसार मटेरियलच्या निर्धारीत केलेल्या बेसीक दरामध्ये कंबाट कालावधीमध्ये झालेली वाढ/घट दराणुसार फरकाची रक्कम अदा/वसुल करणे बंधनकारक राहील या अटीस अधिन राहून त्यांचेबरोबर करारनामा करून कामाचा आदेश देणेत आला असल्याने त्याचे अवलोकन करणे.
विषय क्र.३६) मनपाच्या स्थापत्य विभागाकडून नि.नो.क्र.स्थापत्य/अ/HO/५/३६/१७-१६ अन्वये, प्र.क्र.२८ मोरवाडी कोर्टचे इमारतीची वांटर मुफँगांगी व इतर स्थापत्य विषयक कामे करणेकामी मे.मनिसा कन्स्ट्रक्शन (खराडे) (नि.र.रु.७,४८,१२३/- (अक्षरी र.रु. पाच लाख चौन्याएंशी हजार नऊशे बाईस) पेक्षा १०.६० % कमी) या ठेकेदाराकडून निविदा मंजूर दराने र.रु.७,४९,०६६/- पर्यंत काम करून घेण्यास तसेच नियमानुसार व निविदेतील निविदा अटीप्रमाणे भाववाढ कलमानुसार मटेरियलच्या निर्धारित केलेल्या बेसीक दरामध्ये कंबाट कालावधीमध्ये झालेली वाढ/घट दरानुसार फरकाची रक्कम अदा/वसुल करणे बंधनकारक राहिल या अटीस अधिन राहून त्यांचे बरोबर करारनामा करून कामाचा आदेश देणेत आला असल्याने त्याचे अवलोकन करणे.
विषय क्र.३७) मनपाच्या स्थापत्य विभागाकडून नि.नो.क्र.स्थापत्य/अ/HO/५/६८/१७-१६ अन्वये, प्र.क्र.१८ भीमाशंकर नगर मधील १२ मीटर डी.पी. रस्त्याचे रुंदीकरण करणेकामी मे.एच.ए. भोसले (नि.र.रु.१४,००,५६०/- (अक्षरी र.रु.चौदा लाख पाचशे साठ) पेक्षा ३४.२० % कमी) या ठेकेदाराकडून निविदा मंजूर दराने र.रु.१,६७,६४७/- पर्यंत काम करून घेण्यास तसेच नियमानुसार व निविदेतील निविदा अटीप्रमाणे भाववाढ कलमानुसार मटेरियलच्या निर्धारित केलेल्या बेसीक दरामध्ये कंबाट कालावधीमध्ये झालेली वाढ/घट दरानुसार फरकाची रक्कम अदा/वसुल करणे बंधनकारक राहिल या अटीस अधिन राहून त्यांचे बरोबर करारनामा करून कामाचा आदेश देणेत आला असल्याने त्याचे अवलोकन करणे.
विषय क्र.३८) मनपाच्या स्थापत्य विभागाकडून नि.नो.क्र.२२/४८/२०१७-१६ अन्वये, प्र.क्र.२८ मधील हेडगेवार मैदान परिसर विकसित करणेकामी मे.डी.एस. कुलकर्णी (नि.र.रु. १४,००,५६०/- (अक्षरी र.रु.चौदा लाख पाचशे साठ) पेक्षा ३०.९९ % कमी) या ठेकेदाराकडून निविदा मंजूर दराने र.रु.१,४४,८४३/- पर्यंत काम करून घेण्यास तसेच नियमानुसार व निविदेतील निविदा अटीप्रमाणे भाववाढ कलमानुसार मटेरियलच्या निर्धारित केलेल्या बेसीक दरामध्ये कंबाट कालावधीमध्ये झालेली वाढ/घट दरानुसार फरकाची रक्कम अदा/वसुल करणे बंधनकारक राहिल या अटीस अधिन राहून त्यांचे बरोबर करारनामा करून कामाचा आदेश देणेत आला असल्याने त्याचे अवलोकन करणे.
विषय क्र.४०) मनपाच्या स्थापत्य विभागाकडून नि.नो.क्र.२४/२१/२०१७-१६ अन्वये, प्र.क्र.३४ मधील स.नं.६८६ पै. (आरक्षण क्र.४१७) येथे मुलांचे खेळाचे मैदान विकसित करणेकामी मे.एम.जे. कन्स्ट्रक्शन (


मुंबईत सुमारे ३३ ते ३५ लाख वाहने असून त्याप्रमाणात पुरेशा संख्येत वाहनतळ नाहीत. त्यामुळे अवैध पार्किंगचे प्रमाण मोठे आहे. पालिकेने काही वर्षांपूर्वी बिल्डरांकडून अतिरिक्त एफएसआयच्या बदल्यात बहुमजली पार्किंग बांधून घेतली आहेत. एकूण ५५ पैकी आत्तापर्यंत सुमारे ३० पार्किंग पालिकेच्या ताब्यात आली आहेत. त्यामध्ये फक्त ३३ हजार गाड्यांचे पार्किंग होते. मुंबईतील वाढत्या वाहतूककोंडीला अवैध पार्किंग हे एक कारण ठरत असल्याने वाहनतळांची संख्या वाढवण्याचे विविध प्रयत्न पालिकेच्या पातळीवर सुरू आहेत. त्यात आता भूमिगत पार्किंगचा पर्याय काढण्यात आला आहे.
मनोरंजन उद्याने, मैदाने, क्रीडांगणे, बगीचे व मोकळ्या जागा या करीता आरक्षित असलेल्या भूखंडाखाली ७० टक्के जागेवर पार्किंग बांधून दिल्यास त्याबदल्यात ३० टक्के जागा खरेदी-विक्रीसाठी बिल्डरांना मुभा देण्यात आली होती. मात्र त्यास फारसा प्रतिसाद न मिळाल्याने आता पार्किंगच्या बदल्यात टीडीआर दिला जाणार आहे. बिल्डर तो कुठेही वापरू शकतो किंवा विकू शकतो. मुंबईच्या २०३४ च्या विकास आराखड्यात टीडीआरच्या बदल्यात पार्किंगचे धोरण प्रस्तावित करण्यात आले होते. त्याची ही सुरुवात असल्याचे सुधार समितीचे अध्यक्ष सदानंद परब यांनी सांगितले.
कुठे असावे पार्किंग?
वाहनतळासाठी तळघर हे जमिनीच्या खाली एक अथवा दोन स्तरावर बांधले जावे. वाहनतळात पुरेशी जागा, प्रवेश व बाहेर पडण्यासाठी मिळून किमान एक हजार चौरस मीटरचा भूखंड असावा. विशेष प्रकरणात पालिका आयुक्त ही मर्यादा शिथिल करू शकतात.
विकसीत उद्यानांचा वापर नको
वाहनतळांसाठी पालिकेच्या ताब्यातील मैदाने, क्रीडांगणे, बगीचे, उद्याने या करीता आरक्षित भूखंड निर्देशित करून त्यांची यादी जाहीर केली जावी. शक्यतो जो भूखंड आधीच उद्याने, बगीचासाठी विकसित केला आहे, त्याचा अशा यादीत समावेश करू नये, अशी सूचना धोरणात करण्यात आली आहे.
ज्यावर्षी मंजुरी तेव्हाचा टीडीआर
वाहनतळाचे बांधीव क्षेत्रफळ हे एफएसआयमध्ये अंतर्भूत केले जाणार नाही. वाहनतळाच्या जागेपोटी जमीन मालक, बिल्डरला विकास नियंत्रण नियमावली १ डी व १ ई नुसार बांधीव क्षेत्रफळानुसार विकास हक्क दिले जातील. वाहनतळातील जिने, लिफ्टसाठी बिल्डरकडून प्रीमियम आकारला जाणार नाही. ज्यावर्षी वाहनतळ बांधण्यास मंजुरी मिळेल त्यावर्षीच्या रेडीरेकनर दरानुसार टीडीआर दिला जाईल.


छान! साहेब, नक्कीच गरिबांचे आशीर्वाद भेटतील आपल्याला,
-
-
Thanks. Twitter will use this to make your timeline better. UndoUndo
-
-
-
आदरणीय दादा,जय हिंद 2017 पासून Dpsi ची ऍड नाही सर सलग 4 वर्ष झाले सर कृपया विभागीय पोलिस उपनिरीक्षक ची 2020 ला नवीन जाहिरात आली तर फार बरे होणार सर मागणी पत्र पण निरंक गेले नवीन ऍड बाबत 406 जागा असून सुद्धा तरी कृपया 2020 मध्ये Dpsi ची नवीन add काढणेस विंनती आहे सरThanks. Twitter will use this to make your timeline better. UndoUndo
-
-
-
साहेब चांगला उपक्रम करताय आपण फक्त विनंती आहे आपल्या पक्षातील इतर वाचाळविरांना याचं गांभीर्य सांगा आणि त्यांना पूण्य मिळवण्यास मदत करा.Thanks. Twitter will use this to make your timeline better. UndoUndo
-
-
-
दरेकर साहेब तुम्ही 2017 ला 636 खात्यांतर्गत पीएसआय यांची निवड केली त्यामुळे नवीन जाहिरात आलेली नाही कृपया त्यामुळे नवीन मुलांवर अन्याय झाला तुम्हीच पुढाकार घेऊन नवीन जाहिरात काढून आमच्यावर झालेला अन्याय दूर करावा ही नम्र विनंतीThanks. Twitter will use this to make your timeline better. UndoUndo
-
-
-
Thanks. Twitter will use this to make your timeline better. UndoUndo
-
Loading seems to be taking a while.
Twitter may be over capacity or experiencing a momentary hiccup. Try again or visit Twitter Status for more information.


सोलापूर - भास्करग्रुपने पाच वर्षांपूर्वी दैनिक दिव्य मराठीच्या रूपाने सोलापुरात पाऊल ठेवले. त्यानिमित्ताने एप्रिलच्या दरम्यान भास्कर ग्रुपचे चेअरमन रमेशचंद्र अग्रवाल सोलापूर शहरात होते. त्या कालावधीत त्यांनी सोलापूरला अाणि सोलापूरच्या प्रश्नांना जाणून घेण्यासाठी शहरातील विविध घटकांतील मान्यवरांशी सलग तीन दिवस संवाद साधला होता.
अावृत्ती सुरू करीत असताना ते सोलापूरकरांशी स्थानिक विषयांशी एकरूप झाले पाहिजे, ही भावना घेऊन त्यांनी केलेला हा संवाद सोलापूरकरांना कायम स्मरणात राहील, अशा भावना शहरातील विविध क्षेत्रांतील मान्यवरांनी व्यक्त केल्या.
दैनिक दिव्य मराठी सोलापूर अावृत्तीचा प्रकाशन सोहळा ३१ मार्च २०१२ रोजी रंगभवन सभागृहात झाला. त्यासाठी रमेशचंद्र अग्रवाल उपस्थित होते. अात्ताच्या लोकसभेच्या अध्यक्षा सुमित्रा महाजन, तत्कालीन केंद्रीय ऊर्जामंत्री सुशीलकुमार शिंदे, राज्यातील मंत्री विजयसिंह मोहिते, तत्कालीन खासदार रणजितसिंह मोहिते, तत्कालीन पालकमंत्री लक्ष्मण ढोबळे अादी मान्यवरांची व्यासपीठावर उपस्थिती होती.
या वेळी केलेल्या भाषणात रमेशचंद्र अग्रवाल यांनी सोलापूरचा विकास, विमानसेवा, यंत्रमाग, उद्योग इत्यादी जिव्हाळ्याच्या मुद्द्यांवर अापली मते मांडली होती. सोलापूरचे हे प्रश्न सोडवण्यासाठी दैनिक दिव्य मराठी काम करेल, असे त्यांनी सांगितले होते. सोलापूरचा विकास करण्यासाठी प्रसंगी दादागिरी करा, असे ते सूचकपणे शिंदे यांना उद्देशून म्हणाले होते. सोलापूरच्या विकासकामांच्या पाठीशी अाम्ही सदैव राहू, असे त्यांनी सोलापूरकरांना त्यावेळी सांगितले होते.
अावृत्ती प्रकाशनाच्या तीन दिवस अगोदर अग्रवाल यांनी सोलापुरातील प्रश्न जाणून घेण्यासाठी शहरातील डाॅक्टर्स, बांधकाम व्यावसायिक, उद्योजक, खेळाडू, अग्रवाल समाज अादी वेगवेगळ्या क्षेत्रातील मान्यवरांशी थेट संवाद साधला होता. तीन दिवस हसवले होते. त्यातून त्यांनी सोलापूरचे अनेक प्रश्न समजावून घेतले होते. सोलापूरची विमानसेवा सुरू झाली पाहिजे, यासाठी त्यांचा अाग्रह होता. त्या अाठवणी अनेकांनी अाज बोलून दाखवल्या.


text:
भाई जगतापांच्या नेतृत्वात मुंबई काँग्रेसला उभारी - Maharashtra Today
भाई जगतापांच्या नेतृत्वात मुंबई काँग्रेसला उभारी
February 7, 2021 3:33 pm
मुंबई : भाई जगताप (Bhai Jagtap) मुंबई काँग्रेसचे अध्यक्ष झाल्यानंतर मुंबईत काँग्रेस आक्रमक झाली आहे. अध्यक्षपदाची सूत्रे स्वीकारताच जगताप यांनी मनपाची निवडणूक स्वबळावर लढवण्याची घोषणा केली आणि त्याची तयारीही सुरू केली. आज केंद्रीय अर्थमंत्री निर्मला सीतारामन मुबंईत आल्या तेव्हा त्यांचा समोर इंधन दरवाडीच्या विरोधात मोर्चा काढला, या मोर्चात चांगली गर्दीही जमली होती.
डॉ. बाबासाहेब आंबेडकर यांच्या दादर येथील 'राजगृह' या निवासस्थानावरून मोर्चा निघाला. हजारो कार्यकर्ते उपस्थित होते. राज्याच्या मंत्री वर्षा गायकवाड, चरणजीत सप्रा, नसीम खान आणि सचिन सावंत यांच्यासह काँग्रेसचे दिग्गज नेतेही उपस्थित होते. मुंबई महापालिका निवडणुकीच्या पार्श्वभूमीवर काँग्रेससाठी हे चांगले लक्षण आहे.
अध्यक्षपदाची सूत्रे हाती घेताच भाईंनी स्वबळाची घोषणा करून महाविकास आघाडीला पहिला झटका दिला. त्यानंतर आझाद मैदानात डाव्या संघटनांनी पुकारलेल्या शेतकरी मेळाव्यात जाऊन त्यांनी काँग्रेसचा पाठिंबा जाहीर केला होता.
Previous articleउतणार नाही मातणार नाही, तुम्हाला दिलेला शब्द कधीही खाली पडू देणार नाही : धनंजय मुंडे


text:
इतिहास
क्रिकेट संघटन
महत्त्वाच्या स्पर्धा
माहिती
बाह्य दुवे
क्रिकेट संघटना
राष्ट्रीय क्रिकेट संघ


नवी दिल्ली : काँग्रेस नेते राहुल गांधी यांनी मोदी सरकारच्या १० लाख नोकऱ्यांच्या घोषणेवरुन टीका केली आहे. मोदी सरकारनं येत्या दिड वर्षात १० लाख नोकऱ्या देणार असल्याचं जाहीर केलंय. राहुल गांधी यांनी ट्विट करत हे जुमला नाहीतर महाजुमला सरकार असल्याचं म्हटलंय. राहुल गांधी यांनी मोदी सरकारवर टीका करताना जुन्या आश्वासनाची आठवण करुन दिली आहे.नरेंद्र मोदी यांचं सरकार ८ वर्षांपूर्वी सत्तेत आलं त्यावेळी दरवर्षी २ कोटी नोकरी देण्याचं आश्वासन देण्यात आलं होतं. त्याप्रमाणं आता १० लाख नोकऱ्यांचं आश्वासन देण्यात आलं आहे. हे जुमला सरकार नाही तर महाजुमला सरकार असल्याची टीका राहुल गांधी यांनी केली आहे.


करूया उद्याची बात
२०१३-आरोग्य
२१ डिसेंबर २०१२.. या दिवशी जगाचा नाश होईल, असे भाकीत मायोन कॅलेंडरने वर्तवले होते. तो दिवस लोटून दहा दिवस लोटले आहेत आणि २०१३ या नव्या वर्षांत अवघे जग पदार्पण करत आहे. कथित जगबुडी संपल्यानंतरही आपण 'सहीसलामत' आहोत, ही गोष्ट नक्कीच सुखावह आहे. पण बदलत्या जीवनशैलीमुळे आपल्या रोजच्या जगण्यात निर्माण केलेल्या प्रकृतीच्या अनेक प्रश्नांना अजूनही उत्तरे सापडलेली नाहीत. या सर्व प्रश्नांना येणारे २०१३ हे वर्ष आणि त्यापुढचा काळ उत्तरे देईल, अशी आशा आहे.
स्वस्ताई औषधांची
गेले वर्षभर गाजत असलेले केंद्र सरकारचे राष्ट्रीय औषध दर धोरण आता अमलात आले आहे. या धोरणामुळे अनेक जीवनरक्षक औषधे स्वस्त होणार आहेत. नव्या धोरणानुसार, भारतीय बाजारपेठेत एक टक्क्यापेक्षा अधिक वाटा असलेल्या सर्व कंपन्यांच्या औषधांचे दर सरासरीच्या आधारे निश्चित केले जाणार आहेत. त्यामुळे कर्करोगापासून हृदविकारापर्यंतच्या अनेक आजारांवरील औषधांच्या किमती ५० ते ८० टक्क्यांनी स्वस्त होण्याची शक्यता आहे. सरकारने तयार केलेल्या नव्या धोरणानुसार तब्बल ३४८ औषधांचा जीवनावश्यक औषधांच्या यादीत समावेश होणार आहे. भारतीय औषध बाजारपेठेतील एकूण औषधांमध्ये या औषधांचा वाटा तब्बल ६० टक्के आहे. त्यामुळे नव्या वर्षांत अनेक महागडी औषधे सर्वसामान्यांना स्वस्तात उपलब्ध होतील.
मलेरियाशी लढा देणारे औषध
थेट मेंदुवर आघात करून संपूर्ण शरीरयंत्रणा निकामी करणारा सेलिब्रल मलेरिया हा आजही जीवघेणा आजार ठरत आहे. विशेषत: लहान मुलांसाठी हा अत्यंत धोकादायक आजार आहे. त्यामुळेच या गंभीर आजाराला तोंड देण्यासाठी अमेरिकेतील युनिव्हर्सिटी ऑफ उटाहच्या शास्त्रज्ञांच्या पथकाने संशोधन सुरू केले आहे. त्यांच्या मते, शरीरातील कोलेस्ट्रॉल कमी करण्यासाठी देण्यात येणारे 'लोव्हास्टॅटिन' हे औषध मलेरियाच्या रुग्णाला अन्य औषधांच्या सोबत दिल्यास सेलिब्रल मलेरियाचा प्रभाव बऱ्याच अंशी कमी होऊ शकतो. या औषधामुळे शरीरातील पांढऱ्या पेशींचा ऱ्हास थांबतो व मेंदुतील रक्तवाहिन्यांतील गळतीही रोखता येते. ही उपचारपद्धती नव्या वर्षांच्या अखेपर्यंत विकसित होण्याची शक्यता आहे.
पुरूषांसाठी 'गर्भनिरोधक' गोळय़ा!
'अनावश्यक' गर्भधारणा टाळण्यासाठी महिलांसाठी उपलब्ध असलेल्या गर्भनिरोधक गोळय़ांची उपयुक्तता आणि त्यांचा शरीरावर होणारा विपरीत परिणाम यावरील चर्चा सुरूच असताना आता पुरुषांसाठी 'गर्भनिरोधक' गोळय़ा विकसित करण्यात वैदकशास्त्र पुढे सरसावले आहे.
अमेरिकेतील बेलर कॉलेज ऑफ मेडिसिन या संस्थेतील संशोधकांनी यासाठी आधीपासूनच हालचाली सुरू केल्या असून पुरुषांसाठी 'बर्थ कंट्रोल पिल्स' (प्रजनन नियंत्रक गोळय़ा) तयार करण्यासाठी चाचण्याही घेतल्या आहेत. 'जेक्यू १' या नावाने सध्या ओळखल्या जाणाऱ्या या औषधामुळे पुरुषांच्या शरीरातील वीर्यनिर्मितीला आवर घालता येईल, असा दावा या शास्त्रज्ञांनी केला आहे. अर्थात या औषधाच्या उपयुक्ततेबाबत अमेरिकेतील वैदकजगतातच साशंकता असल्याने प्रत्यक्ष बाजारपेठेत त्यांचे आगमन काहीसे लांबणार आहे.
स्तनांच्या कर्करोगावर नवी उपचारपद्धत
स्त्रियांमध्ये दुसऱ्या सर्वाधिक प्रमाणात आढळणाऱ्या स्तनांच्या कर्करोगावर नियंत्रण आणणारी उपचार पद्धती लवकरच विकसित होण्याच्या मार्गावर आहे. फायझर या कंपनीने गेल्या वर्षीच या संशोधनात मोठी मजल गाठली असून या उपचारामुळे स्तनांतील कर्करोगाच्या गाठींची वाढ दिर्घकाळापर्यंत रोखता येऊ शकते. 'पीडी _PHONE_' असे नाव असलेले हे औषध या कर्करोगावरील अन्य औषधाबरोबर दिल्यास किमान दोन वर्षे कर्करोगाच्या गाठींची वाढ रोखता येते, असा दावा कंपनीने केला आहे. याबाबत येत्या काही महिन्यांत आंतरराष्ट्रीय स्तरावर चाचण्या घेण्यात येतील व साधारणपणे वर्षांच्या मध्यापर्यंत ही उपचारपद्धती बाजारात उपलब्ध होईल, असा अंदाज आहे.
मोबाइल उपचार
जवळपास प्रत्येकाच्या आयुष्यातला अविभाज्य घटक बनलेला मोबाइल केवळ संभाषणापुरता वापरण्याचा काळ कधीच मागे पडला आहे. हाच ट्रेंड आता आरोग्यक्षेत्रातही रूजू पहात आहे. फिटनेसशी संबंधित टिप्स, वजन कमी-अधिक करण्यासाठीचा आहार किंवा विविध आजारांमध्ये घ्यावयाची काळजी या सर्वाशी स


text:
भीमबेटका - विकिपीडिया
भीमबेटका येथील खडकांवरील चित्रे
भीमबेटका ही एक पुरातन जागा व जागतिक वारसा स्थान असून, हे ठिकाण भारताच्या मध्य प्रदेश राज्याच्या रायसेन जिल्ह्यात आहे भोपाळ पासून ४५ किमी अंतरावर आहे. भारताच्या आदिम संस्कृतीचे अवशेष येथे बघावयास मिळतात. सुमारे एक लाख वर्षांपूर्वीची मानवाच्या राहण्याची ही जागा असावी असे अनेकांचा तर्क आहे.[१][२] यांपैकी तेथील पाषाणयुगीन गुहेतील चित्रकारी इसवी सनपूर्व ३०,००० वर्षांपूर्वीची असल्याचे मानले जाते.[३] ही भित्तिचित्रे भारतातली सर्वात प्राचीन भित्तिचित्रे समजली जातात. भीमबेटकाच्या सभोवताली अजून सुमारे पाचशे शैलगृहे आहेत, जिथे अशी प्रागैतिहासिक भित्तिचित्रे असली तरी तेथे पोहोचता येत नाही या गुहांपर्यंत जायला रस्ते नाहीत.
भीमबेटकाचे नाव हे अतिबलवानभीम या महाभारतातील पात्राबरोबर जोडले जाते.[४] हे नाव भीमाची बैठक -भीमबैठक-भिमबेटका असे अपभ्रंश होऊन बनलेले असावे असे काही मानतात. मध्य प्रदेशामध्ये ह्या ठिकाणाला भीमबैठक याच नावाने ओळखतात.[४]
३ पुरावा
४ पद्मश्री
श्रीधर विष्णू वाकणकर ह्या मराठी पुरातत्त्वशास्त्रज्ञाने या गुहांचा शोध लावला. इ.स. १९५७ मध्ये वाकणकर आगगाडीने दिल्लीहून भोपाळला जात असताना त्यांना डोंगरात काही खोदलेले दिसले. स्थानिक प्रवाशांकडे चौकशी करता त्या गुहा आहेत आणि आत जनावरे असतात असे कळले. जवळच्याच स्थानकावर रेल्वेगाडीचा वेग कमी झाला असता वाकणकरांनी बाहेर उडी मारली आणि त्या गुहांच्या शोधार्थ ते निघाले. एकटेच काटयाकुटयांमधून वर डोंगरावर चालत गेल्यावर त्यांना या गुहांचा शोध लागला.
त्यानंतर ते सतत तिथे जात राहिले आणि त्यांनी या चित्रांचा सखोल अभ्यास केला. सोबत बटाटे घेऊन जायचे आणि तिथे वाळूत ते पुरायचे. दुपारी ते बटाटे उकडलेले असत, तेच जेवण म्हणून जेवायचे असे व्रतस्थ राहून त्यांनी गुहांचा अभ्यास केला. भीमबेटकामध्ये विविध प्राणी, पक्षी, झाडे, शिकारीची दृश्ये अशी आदिमानवाने त्याच्या आयुष्यात आलेल्या प्रसंगांची रंगीत चित्रे काढलेली दिसतात. कित्येक हजार वर्षांपूर्वी चितारलेली ही नैसर्गिक रंगातली चित्रे बघण्यासारखी आहेत. २००३ मध्ये युनेस्कोने जागतिक वारसा स्थानांमध्ये भीमबेटकाचा समावेश केला.
या भित्तिचित्रांमध्ये एका लहान मुलाच्या हाताचा ठसा आहे आणि हत्ती, हरीण, वाघ, चितळ, बैल, मोर इत्यादी प्राणी चिरतारलेले आढळतात. तसेच एका गुहेमध्ये एक मिरवणूक चितारलेली आहे. यात घोडयावर बसलेली काही माणसे आहेत, त्यांच्या हातात तलवारी आणि भाले आहेत असे दिसते. बरोबर वाद्ये वाजवणारे दोन वाजंत्री आहेत आणि राजदंड घेऊन चालणारा एक माणूस आहे. तसेच एका गुहेत एक पुढचा एक पाय उंचावलेला पांढराशुभ्र घोडा असे देखणे चित्र दिसते.
पुरावा[संपादन]
या चित्रामुळे घोडा हे जनावर भारतात अस्तित्वात असल्याचा हा सगळयात पुरातन पुरावा उपलब्ध झाला आहे. आणि अरबांनी घोडे भारतात आणले हा आधुनिक समज खोटा पडला आहे.
पद्मश्री[संपादन]
भीमबेटकाचा शोध आणि त्यावरील संशोधनासाठी डॉ. विष्णू श्रीधर वाकणकर उर्फ हरीभारू या पुरातत्त्ववेत्त्याला पद्मश्री पुरस्काराने सन्मानित करण्यात आले. मध्य प्रदेशातील उज्जैन येथे त्‍यांच्या नावाची संशोधन संस्था उभारली आहे.
चित्र दीर्घा[संपादन]
भीमबेटकाचे भोपाळहून दिसणारे दृष्य
^ _URL_
^ Wendy Doniger, The Hindus (Penguin Press 2009): p.66
^ a b Mathpal, Yashodhar. Prehistoric Painting Of Bhimbetka. 1984, page 25
युनेस्कोच्या यादीवर भीमबेटका (इंग्रजी मजकूर)
भोपाळ विभाग • चंबळ विभाग • इंदूर विभाग • जबलपूर विभाग • उज्जैन विभाग • ग्वाल्हेर विभाग • रेवा विभाग • शाहडोल विभाग • हुशंगाबाद विभाग • सागर विभाग
आगर माळवा • अलीराजपूर • अनुपपुर • अशोकनगर • बालाघाट • बडवानी • बैतुल • भिंड • भोपाळ • बऱ्हाणपूर • छत्रपूर • छिंदवाडा • दमोह • दतिया • देवास • धार • दिंडोरी • गुणा • ग्वाल्हेर • हरदा • हुशंगाबाद • इंदूर • जबलपूर • झाबुआ • कटनी • खांडवा(पूर्व निमर) - खरगोन(पश्चिम निमर) - मंडला • मंदसौर • मोरेना • नरसिंगपूर • नीमच • पन्ना • रेवा • राजगढ • रतलाम • रायसेन • सागर • सतना • शिहोर • शिवनी • शाहडोल • शाजापूर • शेवपूर • शिवपुरी • सिधी -सिंगरौली • टीकमगढ • उज्जैन • उमरिया


बीड जिल्ह्यातील लोक हे राजकीयदृष्ट्या कमालीचे जागरूक म्हणून ओळखले जातात. त्यामुळं गावागावांत तुल्यबळ नेते सापडतात. आमदारकी लढवण्यासाठीही मोठी स्पर्धा आहे. सत्तेजवळ राहण्याची, सत्ता वागवण्याची तीव्र इच्छा असलेले लोक असल्यावर धर्म आणि राजकारण एकजीव होणारच. ते पाहण्यासाठी मात्र बीड जिल्ह्याची सीमा पार करून अहमदनगर जिल्ह्यातल्या पाथर्डी तालुक्यातल्या भगवानगडावर जावं लागतं. बीडच्या सीमेला लागून हा गड जिल्ह्याच्या राजकारणावर प्रभाव टाकतो.
आणि भगवानगडावर राजकारण बंदी आली
मात्र आता भगवानगडावर राजकारण नको, असा पवित्रा घेऊन तिथे राजकीय भाषणांना बंदी घातली आहे. त्याविषयी माहिती देताना बीडचे पत्रकार अशोक देशमुख यांनी सांगितलं, 'गोपीनाथ मुंडे यांनी ३१ मे २०१४ला दिल्लीत केंद्रीय मंत्रीपदाची शपथ घेतली. एक जूनला ते गडावर दर्शनाला आले. तीन तारखेला त्यांचं दिल्लीत अपघाती निधन झालं. त्यांच्या अंत्यदर्शनाच्या जागी नेत्यांच्या भाषणासाठी एक चबुतरा उभारण्यात आला होता. हा चबुतरा पाडून त्या परिसरात गोपीनाथगड उभारला. १२ डिसेंबर २०१५ला मुख्यमंत्री देवेंद्र फडणवीस गडाच्या लोकार्पण समारंभाला उपस्थित होते. तेव्हा भगवानगडाचे महंत नामदेवशास्त्री यांनी यापुढं गोपीनाथगड हा राजकीय, तर भगवानगड हा श्रद्धेचा गड असेल, असं जाहीर केलं. यानंतर लगेचच भगवानगडावर दसऱ्याच्या भाषणाचा चबुतरा पाडला. इथूनच भगवानगड आणि राजकारण ही चर्चा नव्यानं सुरू झाली'.
विशेष म्हणजे मुंडे यांच्या मृत्यूनंतर झालेल्या २०१४च्या दसरा मेळाव्यात राजकीय भाषणबाजी झाल्यावरून नामदेवशास्त्रींवर आचारसंहिता भंगाचा गुन्हाही दाखल झाला. या मेळाव्याला भाजपचे राष्ट्रीय अध्यक्ष अमित शहा यांचीही उपस्थिती होती. भगवानगडाविषयी इतर माहिती देण्यासाठी तयार असणाऱ्या नामदेवशास्त्रींनी याविषयावर प्रश्न विचारल्यानंतर कॉल कट करण्यात समाधान मानलं.
पंकजा मुंडेंना विरोध कोणामुळे झाला?
सध्याच्या ग्रामविकासमंत्री पंकजा मुंडे गोपीनाथ मुंडेंच्या मृत्यूनंतरही दोन वर्ष भगवानगडावरून दसऱ्याला भाषण केलं. मात्र २०१६ मधे नामदेवशास्त्रींनी सभेला तीव्र विरोध केला. भगवानगड ट्रस्टनेही गडावरून राजकीय भाषणबंदीचा ठराव आणला. त्यामुळं गडाच्या पायथ्याला खरवंडी शिवारात ही सभा झाली. दुसऱ्या वर्षीही वाद कायम राहिल्याने २०१७ला भगवानबाबांचं जन्मगाव सुपे सावरगाव घाट इथे सभा झाली. गेल्या वर्षभरात इथं भगवानबाबांचं मोठं स्मारक बांधण्याची तयारी सुरू आहे. यंदाही सुपे सावरगावलाच मेळावा होणार आहे, अशी माहिती अशोक देशमुख यांनी दिली.
खरं तर नामदेवशास्त्रींनी गोपीनाथरावांच्या मृत्यूनंतर पंकजा मुंडे गडाची कन्या असल्याचं जाहीर केलं. यातून पंकजा मुंडेंना मोठी राजकीय ताकद मिळाली. याच काळात गोपीनाथ मुंडेंचे पुतणे धनंजय मुंडे विधान परिषदेतील विरोधी पक्षनेते झाले. तेही गडावर दर्शन घ्यायला गेले. तेव्हा त्यांच्यावर दगडफेक झाली. नामदेवशास्त्रींचे पुतळे जाळण्यात आले. मुंडे कुटुंबातील राजकीय वादावादी गडापर्यंत पोचली. यानंतर महंतांनी भगवानगड श्रद्धेचा तर गोपीनाथगड राजकीय असेल, असं स्पष्ट केलं. यामागे धनंजय मुंडे यांची फूस असल्याचेही आरोप झाले.
पुढे पंकजा मुंडेंनी गडावर सभा घेऊ नये, यासाठी महंतांनी थेट मुख्यमंत्री देवेंद्र फडणवीस यांच्याकडे फिल्डिंग लावल्याच्या बातम्या आल्या. त्यामुळं फडणवीस हे महंतांचे बोलविते धनी असल्याची चर्चा दबक्या आवाजात सुरू झाली. या चर्चा अजूनही थांबल्या नाहीत.
भगवानबाबांचा प्रभाव आजही कायम
गोपीनाथगड ताब्यात असूनही पंकजा मुंडे दसऱ्याला भगवानबाबांशी संबंधित ठिकाणीच भाषण करण्याचा आग्रह धरतात. आज भगवानबाबांच्या निधनाला ५०हून अधिक वर्षं लोटली तरी भगवानबाबांचा बीड जिल्ह्यावर आणि त्यातही वंजारी समाजावर पगडा आहे. त्यांचा जन्म पाटोदा तालुक्यातल्या सुपे सावरगाव घाट या गावी २९ जुलै १८९६ला झाला. त्यांचं मूळ नाव आबाजी तुबाजी सानप. त्यांना विठ्ठलभक्तीचं वेड लहानपणीच लागलं. ५-६ व्या वर्षीच त्यांनी पंढरपूर वारी केली. हट्टाने तुळशीची माळ घातली. नारायणगडावरच्या माणिकबाबांकडे गुरुपदेशाचा आग्रह केला. माणिकबाबांनी परीक्षा घेतली. त्यानंतरच त्य


text:
होऊ शकते) गरज असते. पुनरुद्भवन हे काही अलैंगिक प्रजनन मानता येत नाही. जलव्यालामध्ये चेतापेशींचे वितरित जाळे असते. प्रकाशसंवेदी अवयव किंवा यंत्रणा नसतात. मात्र, २०१० मध्ये प्रकाश संवेदनेशी निगडित ऑप्सिन या प्रथिनाची आवश्यक जनुके जलव्यालाच्या जीनोममध्ये आढळली आहेत.
_URL_
Tags: जीवसृष्टी आणि पर्यावरण, जीवसृष्टी आणि पर्यावरण भाग - १, हायड्रोझोआ
घुबड (Owl)
पाणविंचू (Water scorpion)


text: ७० वर्षाच्या आजोबांनी आपल्या बायको ला विचारलं,


text:
महत्त्वाच्या घटना आणि घडामोडी
जन्म
मृत्यू
शोध
निर्मिती
समाप्ती
इ.स.पू. १७३
इ.स.पू.चे १७० चे दशक
इ.स.पू.चे २ रे शतक
इ.स.पू.चे १ ले सहस्रक


text:
डिजिटल: Latest डिजिटल News & Updates,डिजिटल Photos & Images, डिजिटल Videos | Maharashtra Times - Page 14
February,26,2020, 17:11:31
सिनेमातील कलात्मकता हरवतेय
मटा प्रतिनिधी, नागपूर पूर्वीचा सिनेमा हा मानवी अंतर्मनाचे अथवा स्थितीची अभिव्यक्ती होता...
अक्षर मुद्रणाचा ठसा
मुंबईच्या जडणघडणीत आणि विकासात जसा विविध समाजघटकांचा वाटा होता; तसंच विविध उद्योगधंद्यांनी, व्यवसायांनी मुंबईच्या भरभराटीत आपला ठसा उमटवल...
'बे एक बे'ने वाढविली गणिताची गोडी
३१ डिसेंबर : पहाटे पाच वाजेपर्यंत..चिअर्स
'तळीरामां'ना घ्यावे लागणार परवानेम टा...


text:
गायन, नृत्य व चित्रफितीद्वारे उलगडला प्रभात ते सैराटचा चित्रप्रवास | Pune News Express | Pimpri Chinchwad News Portal
Home breaking-news गायन, नृत्य व चित्रफितीद्वारे उलगडला प्रभात ते सैराटचा चित्रप्रवास
गायन, नृत्य व चित्रफितीद्वारे उलगडला प्रभात ते सैराटचा चित्रप्रवास
on: March 25, 2018 In: breaking-news, ताज्या घडामोडी, पुणेNo Comments
पुणे : अयोध्येचा राजा चित्रपटापासून सामना चित्रपटापर्यंत… अशी ही बनवाबनवी चित्रपटापासून जोगवापर्यंत… नटरंग चित्रपटापासून ते अगदी अलीकडच्या सैराटपर्यंत… अशा जुन्या- नवीन चित्रपटांच्या चित्रप्रवासाचा नेत्रसुखद अनुभव रसिकांनी घेतला. दिग्दर्शन, लेखन आणि संगीताचा उत्कृष्ट मिलाफ रसिकांसमोर ठेवणा-या दिग्गजांच्या व्यक्तिमत्वाचे पैलू यानिमित्ताने समोर आले. प्रभात ते सैराट या कार्यक्रमातून गायन, नृत्य, चित्रफितींद्वारे मराठी चित्रपटांच्या इतिहासाची सुवर्णपाने रसिकांसमोर उलगडली .
श्रीमंत दगडूशेठ हलवाई सार्वजनिक गणपती ट्रस्ट व सुवर्णयुग तरुण मंडळातर्फे दगडूशेठ गणपती मंदिराच्या ३४ व्या वर्धापनदिनानिमित्त संगीत महोत्सवाचे आयोजन गणेश कला क्रीडा मंच येथे करण्यात आले आहे. यामध्ये प्रभात ते सैराट चित्रप्रवास कार्यक्रम आयोजित करण्यात आला होता.कार्यक्रमाची सुरुवात ज्येष्ठ अभिनेते राहुल सोलापूरकर यांनी मराठी चित्रपटांची आजपर्यंतची वाटचाल आपल्या निवेदनातून रसिकांसमोर मांडली. संत तुकाराम चित्रपटातील आधी बीज एकले… कुंकू चित्रपटातील मन सुद्ध तुझ… माणूस चित्रपटातील कशाला उद्याची बात… अशा गीतांच्या सादरीकरणातून मराठी चित्रपटाचे मानाचे पान असलेल्या प्रभातच्या कालखंडाने रसिक जुन्या काळात रमून गेले.
नार्को विभागाकडून एक किलो अफू जप्त; दोघे ताब्यात
लांडग्यांच्या हल्ल्यात 20 शेळ्यांचा मृत्यू; आंबेगाव तालुक्यातील तांबडेमळा येथील घटना


ून घेतला. देवाच्या क्रुपेनी माझे स्कँनचे रिपोर्ट्स चांगले आले होते. दोन्ही ओव्हरीज् मधले ट्यूमर्स पूर्णपणे श्रिंक झाले होते. हे ऐकून मला आभाळ ठेंगणं झालं. पण गंमत अशी की मला जेव्हा माझ्या आजाराबद्दल डॉक्टरनी सांगितलं होतं तेव्हाही ती बातमी शेअर करायला माझ्या बरोबर कुणी नव्हतं आणि आजदेखील ही आनंदाची बातमी ऐकताना मी एकटीच होते. पण लगेचच मी नितिन ला फोन करून सांगितलं. त्यानीही ऐकून सुटकेचा श्वास सोडला. कँसर विरुद्ध च्या माझ्या या लढाईत मी माझा पहिला मोठा विजय मिळवला होता.


text:
Sindhudurga has surrounded the tower trees सिंधुदुर्गाच्या बुरुजांना झाडांनी वेढले | eSakal
Sindhudurga Has Surrounded The Tower Trees
सिंधुदुर्गाच्या बुरुजांना झाडांनी वेढले
मालवण - येथील ऐतिहासिक किल्ले सिंधुदुर्गच्या तट, बुरुजांना झाडांच्या मुळांनी वेढा घातला आहे. तट, बुरुजांच्या सुरक्षिततेकडे राज्य शासन तसेच पुरातत्त्व विभागाकडून दुर्लक्ष केले जात असल्याने शिवप्रेमींसह पर्यटकांमधून नाराजी व्यक्त करण्यात येत आहे. झाडाच्या मुळांनी तट, बुरुज पोखरले जात आहेत. शासनाने आपली उदासीनता दूर ठेवत किल्ला सुस्थितीत राहावा व शिवकालीन ऐतिहासिक अनमोल ठेवा जतन होण्यासाठी तट, बुरुजावर वाढलेली झाडे व मुळे समूळ नष्ट करण्यासाठी प्रयत्न करावेत, अशी मागणी होत आहे.
येथील कुरटे बेटावर हिंदवी स्वराज्याचे संस्थापक छत्रपती शिवाजी महाराजांनी साकारलेल्या सागरी राजधानी किल्ले सिंधुदुर्गला सध्या मोठ्या प्रमाणात झाडाच्या मुळांनी वेढा घातल्याचे चित्र दिसून येत आहे. या झाडांबरोबरच त्यांच्या मुळांचा समूळ नाश होण्यासाठी शासन किंवा पुरातत्त्व विभागाकडून कोणत्याही ठोस उपाययोजना राबविण्यात आलेल्या नाहीत. परिणामी या किल्ल्याचे तट, बुरुज यांना या झाडाच्या मुळांमुळे धोका निर्माण झाला आहे. तट, बुरुज पाळा-मुळांमुळे कमकुवत होत आहेत. ही झाडे अशीच वर्षानुवर्षे वाढत गेली तर किल्ले सिंधुदुर्गचे शिवकालीन वैभव नष्ट होण्याची भीती आहे.
सिंधुदुर्ग जिल्हा राज्य शासनाने पर्यटन जिल्हा म्हणून घोषित केला. त्यात सिंधुदुर्ग किल्ला हा इतिहासाच्या जोडीने पर्यटकांचे प्रेरणास्रोत बनला आहे. देश-विदेशातील पर्यटक शिवप्रेमी व किल्लेप्रेमी याच्या पसंतीस उतरणाऱ्या या किल्ले सिंधुदुर्गाला पर्यटन हंगामात लाखो पर्यटक भेट देतात, तर हा आकडा दिवसेंदिवस वाढत आहे; मात्र किल्ले सिंधुदुर्गाच्या देखभाल दुरुस्तीकडे शासनाचे दुर्लक्ष होत असल्याचे चित्र आहे.
किल्ले सिंधुदुर्गावर भेट देण्यासाठी येणाऱ्या पर्यटकांकडून नाराजी व्यक्त केली जात आहे. या किल्ल्याची देखभाल दुरुस्ती व संवर्धनासाठी शासन, पुरातत्त्व विभाग, सामाजिक संस्था, किल्लाप्रेमी यांनी एकत्रित येत प्रयत्न करावेत, तरच संपूर्ण जगाला भारताचा देदीप्यमान इतिहास सांगणारा किल्ला, भारताचा इतिहास व स्वाभिमान सांगण्यासाठी अविरत उभा राहील आणि महाराष्ट्रातील प्रथम क्रमांकाचा किल्ले सिंधुदुर्ग दिमाखात उजळून निघेल.
Web Title: Sindhudurga has surrounded the tower trees


text:
Cipro (Punjab) in Marathi उपयोग, डोसेज, दुष्परिणाम, फायदे, अभिक्रिया आणि सूचना - Cipro (Punjab) upyog, dosage, dushparinam, fayde, abhikriya ani suchna
Cipro (Punjab) किंमत आणि पॅकचा आकार - Cipro (Punjab) Price and Pack Size in Marathi - Cipro (Punjab) kimat ani packcha aakar
Cipro (Punjab) फायदे आणि वापर- Cipro (Punjab) Benefits & Uses in Marathi- Cipro (Punjab) fayde ani vapar
Cipro (Punjab)चे डोसेज आणि कसे घ्यावे- Cipro (Punjab) Dosage & How to Take in Marathi - Cipro (Punjab) che dosage ani kase dhyave
Cipro (Punjab) दुष्परिणाम- Cipro (Punjab) Side Effects in Marathi- Cipro (Punjab) dushparinam
Cipro (Punjab)संबंधित सूचना- Cipro (Punjab) Related Warnings in Marathi- Cipro (Punjab) sambandhit suchna
इतर औषधांसह Cipro (Punjab)ची तीव्र अभिक्रिया- Severe Interaction of Cipro (Punjab) with Other Drugs in Marathi- itar aushdhansah Cipro (Punjab) chi tivr abhikriya
Cipro (Punjab) निषिद्धता- Cipro (Punjab) Contraindications in Marathi- Cipro (Punjab) niṣid'dhatā
Cipro (Punjab)विषयी वारंवार विचारले जाणारे प्रश्न- Frequently asked Questions about Cipro (Punjab) in Marathi- Cipro (Punjab) vishayi varanvar vicharley janare prashan
आहार आणि अल्कोहोलसह Cipro (Punjab)ची अभिक्रिया- Cipro (Punjab) Interactions with Food and Alcohol in Marathi- ahar ani alcoholsah Cipro (Punjab)chi abhikriya
Cipro (Punjab) फायदे आणि वापर - Cipro (Punjab) Benefits & Uses in Marathi - Cipro (Punjab) fayde ani vapar
Cipro (Punjab) खालील उपचारासाठी वापरले जाते -
Cipro (Punjab)चे डोसेज आणि कसे घ्यावे - Cipro (Punjab) Dosage & How to Take in Marathi - Cipro (Punjab) che dosage ani kase dhyave
Cipro (Punjab)चे घटक - Cipro (Punjab) Active Ingredients in Marathi - Cipro (Punjab) che ghatak
Cipro (Punjab) दुष्परिणाम - Cipro (Punjab) Side Effects in Marathi - Cipro (Punjab) dushparinam
संशोधनाच्या अनुसार, जेव्हा Cipro (Punjab) घेतले जाते, तेव्हा खालील दुष्परिणाम आढळतात -
Cipro (Punjab)संबंधित सूचना - Cipro (Punjab) Related Warnings in Marathi - Cipro (Punjab) sambandhit suchna
गर्भवती महिलांसाठी Cipro (Punjab)चा वापर सुरक्षित आहे काय?
Cipro (Punjab) पासून गर्भवती महिलांना मध्यम दुष्परिणाम जाणवू शकतात. तुम्हाला देखील तसेच वाटत असेल, तर त्याला थांबवा आणि डॉक्टरांच्या सल्ल्यावरच पुन्हा सुरु करा.
स्तनपान देण्याच्या कालावधी दरम्यान Cipro (Punjab)चा वापर सुरक्षित आहे काय?
तुम्ही स्तनपान देणारी महिला असाल तर तुम्हाला Cipro (Punjab) चे हानिकारक परिणाम जाणवू शकतील. तुम्हाला असे कोणतेही परिणाम जाणवले, तर तुम्ही डॉक्टरांचा सल्ला घेईपर्यंत त्याला थांबवा. तुमच्या डॉक्टरांच्या सूचनेनुसार करा.
Cipro (Punjab)चा मूत्रपिंडांवरील परिणाम काय आहे?
मूत्रपिंड वर Cipro (Punjab) चे अत्यंत सौम्य दुष्परिणाम आहेत.
Cipro (Punjab)चा यकृतावरील परिणाम काय आहे?
Cipro (Punjab) हे यकृत साठी क्वचितच हानिकारक आहे.
Cipro (Punjab)चा हृदयावरील परिणाम काय आहे?
Cipro (Punjab) हे हृदय साठी क्वचितच हानिकारक आहे.
इतर औषधांसह Cipro (Punjab)ची तीव्र अभिक्रिया - Severe Interaction of Cipro (Punjab) with Other Drugs in Marathi - itar aushdhansah Cipro (Punjab) chi tivr abhikriya
Cipro (Punjab) खालील औषधांबरोबर घेऊ नये, कारण याच्यामुळे रुग्णांवर तीव्र दुष्परिणाम संभवू शकतात-
Cipro (Punjab) निषिद्धता - Cipro (Punjab) Contraindications in Marathi - Cipro (Punjab) niṣid'dhatā
तुम्हाला खालीलपैकी कोणतेही विकार असले, तर तुम्ही तुमच्या डॉक्टरांनी त्याप्रमाणे सल्ला दिल्याशिवाय Cipro (Punjab) घेऊ नये -
Cipro (Punjab)विषयी वारंवार विचारले जाणारे प्रश्न - Frequently asked Questions about Cipro (Punjab) in Marathi - Cipro (Punjab) vishayi varanvar vicharley janare prashan
Cipro (Punjab) हे सवय लावणारे किंवा व्यसन निर्माण करणे आहे काय?
होय, Cipro (Punjab) ला सवय लावणारे म्हणून समजले जाते. याला केवळ डॉक्टरांच्या शिफारशीवरच घ्या.
Cipro (Punjab) घेतल्यानंतर तुम्हाला पेंगुळलेले किंवा थकल्यासारखे वाटू शकते. त्यामुळे वाहन चालविणे टाळणे सर्वोत्तम ठरते.
होय, परंतु Cipro (Punjab) घेण्यापूर्वी एखाद्या डॉक्टरांचा सल्ला घेणे महत्त्वाचे आहे.
नाही, Cipro (Punjab) चा मानसिक विकारांवरील वापर परिणामकारक नाही आहे.
आहार आणि अल्कोहोलसह Cipro (Punjab)ची अभिक्रिया - Cipro (Punjab) Interactions with Food and Alcohol in Marathi - ahar ani alcoholsah Cipro (Punjab)chi abhikriya
आहार आणि Cipro (Punjab) दरम्यान अभिक्रिया
खाद्यपदार्थांबरोबर Cipro (Punjab) घेतल्याने तीव्र दुष्परिणाम होऊ शकतात. तुमच्या डॉक्टरांशी याविषयी बोलणी करा.
अल्कोहोल आणि Cipro (Punjab) दरम्यान अभिक्रिया
Cipro (Punjab) घेताना अल्कोहोल घेण्यापूर्वी तुमच्या


text:
ईमेल किंवा ई-मेल (मराठीत:विपत्र): हे electronic mail ह्या इंग्लिश संज्ञेचे लघुरूप असून इलेक्ट्रॉनिक माध्यमांच्या साहाय्याने संदेश पाठवण्याचे तंत्रज्ञान आहे. सध्याच्या बहुतांश ईमेल यंत्रणा इंटरनेटचा वापर करतात. इलेक्ट्रॉनिक मेल, ज्याला आपण रोजच्या वापरात ई-मेल ह्या नावानी ओळखतो, ती एका प्रकारची डिजिटल संदेशांची देवाण घेवाण आहे. ई-मेलने एका लेखकाने संगणकावर टंकलिखित करून पाठवलेला मजकूर अगदी थोड्याच वेळात दुसऱ्या एका किंवा अनेक वाचकांपर्यंत पोहोचतो. आजचे आधुनिक ई-मेल हे स्टोअर(साठवा) आणि फॉरवर्ड (पुढे पाठवणे) ह्या धर्तीवर बनवले गेलेले आहेत. ई-मेल सर्व्हर संदेश प्राप्त करतात, संदेश पाठवतात आणि संदेश साठवूनसुद्धा ठेवू शकतात. त्यासाठी आता संदेश पाठवणारे, वाचणारे आणि त्यांचे संगणक हे ऑनलाइन असण्याची गरज नाही. ते थोड्या काळासाठी एकमेकांबरोबर जोडले गेले तरी संदेश पाठवता येतो. हा थोडा काल एक संदेश पाठवण्यास लागणाऱ्या वेळापर्यंत सीमित असतो.
ई-मेल संदेशाचे दोन भाग असतात. पहिल्या भाग असतो हेडर म्हणजेच ठळकपणे लिहिलेले संदेशाचे नाव, पाठवणाऱ्याचा ई-मेलचा पत्ता, आणि संदेश ज्याला पाठवला आहे त्याचाही ई-मेलचा पत्ता हे सगळे असते. दुसरा भाग म्हणजे मेसेज बॉडी ह्यामध्ये संदेश लिहिलेला असतो.
प्राथमिक स्वरूपात असताना फक्त लिहिलेले संदर्भ पाठवता येणारा ई-मेल आधुनिक काळात जास्त विकसित होऊन मल्टिमीडिया अ‍ॅटॅचमेन्ट्‌स म्हणजेच छोट्या आकाराचा मल्टिमीडिया फायली पाठवण्याइतपत सक्षम बनला. ह्या पद्धतीला मल्टिपर्पज इंटरनेट मेल एक्सटेन्शन्स (MIME)असे म्हणतात.
ई-मेल सेवेचा इतिहास आपल्याला "अर्पानेट" पर्यंत मागे घेऊन जातो. १९८०चा दशकात "अर्पानेट"चे इंटरनेट मध्ये झालेल्या रूपांतरामुळे ई-मेल सेवेचा जन्म झाला. १९७० मध्ये पाठवले गेलेले ई-मेल आणि आजचे फक्त शब्दबद्ध मजकूर असलेले ई-मेल यांमध्ये कमालीचे साम्य आहे.
संगणकीय जाळ्यांचा मदतीने पाठवलेला ई-मेल प्रथमत: "अर्पानेट" वर फाईल ट्रान्स्फर प्रोटोकॉल (FTP)चा प्रणालीनुसार पाठवला गेला. सन १९८२ पासून ईमेल पाठवण्यासाठी सिम्पल मेल ट्रान्स्फर प्रोटोकॉलचा वापर होत असतो.
व्याकरणदृष्ट्या 'ईमेल' हा पुल्लिंगी शब्द नाम (एक संदेश)म्हणून वापरला जातो. इंग्लिश भाषेमध्ये 'टु ईमेल' ही संज्ञा क्रियापद म्हणूनही (ईमेल पाठवणे ह्या अर्थी) वापरली जाते.
ईमेलचा उगम
हॉटमेल ही ईमेल प्रणाली सामान्य जनतेला फुकट वापरता येणारी पहिली यशस्वी ईमेल प्रणाली होती.
आधुनिक ईमेल यंत्रणा
इंटरनेटचा प्रभाव
इंटरनेट मुळे मोठ्या प्रमाणात फायदे तसेच तोटे झाले आहेत.
ईमेल शिष्टाचार (ईमेल एटिकेट्‌स)
ईमेल व कॉंप्यूटर व्हायरसचा धोका gy)yh
स्पॅम ईमेल
स्पॅम ईमेल म्हणजे अनाहूतपणे पाठविलेले, बहुतांशी जाहिराती करण्यासाठी पाठवलेले ईमेल होत.
बाह्य दुवे
 ईमेल संवर्धन
 › Ian Peter's History of the Internet ईमेल इतिहास
 अर्पानेट
 फाईल ट्रान्स्फर प्रोटोकॉल

इंटरनेट


text:
इथाका (ग्रीक: Ιθάκης) हे ग्रीस देशाचे एक लहान बेट आहे. ग्रीसच्या पश्चिम भागात आयोनियन समुद्रामध्ये स्थित असलेल्या इथाकाचे क्षेत्रफळ इतके तर लोकसंख्या सुमारे तीन हजार आहे.
होमरच्या ओडिसी या महाकाव्यात त्याचा उल्लेख येतो.
बाह्य दुवे
संकेतस्थळ
ग्रीसची बेटे


text:
याचिका | | |
| 1 | सर्वोच्च न्यायालय फाईल | २९६३४/०६ | 1. श्री. कौ. पी. वाढई सहा. संचालक, 2. श्री. के.एम. मेंडे सहा. ला.अ. | सावधि वर्धा |
| 2 | | २९६३५/०६ | | |
| 3 | | २९६३६/०६ | | |
| | एकुण | ३ एसएलपी | | |
| 1 | महाराष्ट्र प्रशासकीय न्यायाधिकरण फाईल्स | ७३४/२००७ | 1. श्री. कौ. पी. वाढई सहा. संचालक, 2. श्री. के.एम. मेंडे सहा. ला.अ. | सावधि वर्धा |
| | एकुण | १ प्रकरण | | |
| नंबर | न्यायालयीन प्रकरणे इतर फाईल |
|------|--------------------------------|
| 1 | संचालक/ सहसंचालक यांचेकडून पत्र व्यवहार |
| 2 | सर्वसाधारण/ सकीर्ण |
| 3 | सुप्रीम/ उच्च न्यायालयाचे निकाल |
| 4 | मासिक प्रगती अहवाल |
| 5 | मासिक प्रगती अहवाल |
| 6 | त्रेमासिक प्रगती अहवाल |
| 7 | त्रेमासिक प्रगती अहवाल |
| 8 | त्रेमासिक प्रगती अहवाल |
| 9 | त्रेमासिक प्रगती अहवाल |
| 10 | त्रेमासिक प्रगती अहवाल |
| 11 | नियमित मजुरांचे न्या. प्र. मागे घेण्याबाबत |
| 12 | न्या. प्र. ला.अ. यांचे कडुन आलेले अहवाल |
| 13 | स्थनग/अंतरीत आदेश निकाली काढणेबाबत |
| 14 | रोजंदारी मजुरांचा आढळवा |
| 15 | रोजंदारीवरील मजुरांचे प्रमाणपत्र |
| क्र. | दस्तावेजाचा प्रकार | विषय | संबंधित व्यक्ती/पदनाम | व्यक्तीचे ठिकाण/उपरोक्त कार्यालयात उपलब्धनस्थायास |
|-----|-----------------|-------|----------------------|--------------------------------------------------|
| 1 | नस्ती | जलसंधारण बाबत नस्ती
9. एकात्मीक पाणलोट पडीत जमिन विकास
2. एकात्मीक पाणलोट विकास
3. महाराष्ट्र जलसंधारण महामंडळ शाळेच्या प्रांगणात वृक्षलागवड
4. पाणलोट क्षेत्रात मुद-व जलसंधारणाची कामे | श्री एस.पी.कांबले लिपीक व श्री ए.आय.शंभरकर लिपीक | वर्धा मुख्य-लेखापाल |
| | नोंद पुस्तके | 1. पतमर्यादा रजिस्टर
2. कोट्रवट लेजर
3. नामंजुर प्रमाणके
4. धनादेश रजिस्टर (ट्रेडमार्क संबंधी)
5. चलाण रजिस्टर (ट्रेडमार्क संबंधी)
6. किसान नर्सरी अग्रीम वसुली रजिस्टर
7. गोष्वारा रजिस्टर
8. ओ.पी. ओ. रजिस्टर
9. शालेय स्पर्धा रजिस्टर | श्री एस.पी.कांबले लिपीक व श्री ए.आय.शंभरकर लिपीक | वर्धा मुख्य-लेखापाल |
| | मस्टर | रोख लेख्या संबंधी | श्री एस.पी.कांबले,लिपीक | वर्धा मुख्य-लेखापाल |
| | व्हाउचर | रोख लेख्या संबंधी | श्री एस.पी.कांबले,लिपीक | वर्धा मुख्य-लेखापाल |
| 2 | आरक्षणकक्ष हाउचर | रोखलेख्यामध्ये समाविष्ट झालेले हाउचर
9. सायकल अग्रीम
2. मोटर सायकल अग्रीम
3. संगणक अग्रीम
4. घरबांधणी अग्रीम
5. साण अग्रीम
6. वेतन अग्रीम | सो.के.आर.भेसारे,लेखापाल कक्ष प्रमुख, श्री.अ.म.अमिन,लिपीक | वर्धा मुख्य-लेखापाल वर्धा |
| | व्हाउचर | रोखलेख्यामध्ये समाविष्ट झालेले हाउचर
7. तात्पुरती सेवा निवृत्ती वेतन
8. तात्पुरती सेवा निवृत्ती उपदान
9. सेवा निवृत्ती उपदान
10. ठेव सलग्न विमा | सो.के.आर.भेसारे,लेखापाल कक्ष प्रमुख, श्री.अ.म.अमिन,लिपीक | वर्धा मुख्य-लेखापाल |
| | व्हाउचर | रोख लेख्यात समाविष्ट झालेले व्हाउचर | सो.के.आर.भेसारे लेखापाल कक्ष प्रमुख, | वर्धा |
| | | 91. अग्रीम
92. अंतिम प्रदान | श्री. अ. म. अमिन,
लिपीक | मुख्य-लेखापाल |
|---|---|---|---|---|
| हाउचर | वैद्यकीय प्रतिपूर्ति | --- वरील प्रमाण -- | --- वरील प्रमाण - |
| नौद पुस्तक | वेतन देयक रजिस्टर | --- वरील प्रमाणे -- | --- वरील प्रमाणे - |
| नौद पुस्तक | सेवा पुस्तक | --- वरील प्रमाण -- | --- वरील प्रमाण - |
| नौद पुस्तक | 1. सायकल अग्रीम
2. मोटार सायकल अग्रीम
3. संगणक अग्रीम
4. घरबांधणी अग्रीम
5. सण अग्रीम
6. वेतन अग्रीम
7. प्रवास अग्रीम | सौ. के. आर. भैसारे,
लेखापाल कक्ष प्रमुख,
श्री. अ. म. अमिन,
लिपीक | वर्धा
मुख्य-लेखापाल |
| नस्ती | कर्मचा-यांच्या वैयक्तीक फाईल | --- वरील प्रमाणे -- | --- वरील प्रमाणे - |
| नस्ती | सायकल अग्रीम, मोटार सायकल अग्रीम
संगणक अग्रीम, घरबांधणी अग्रीम सण
अग्रीम, वेतन अग्रीम, प्रवास अग्रीम | --- वरील प्रमाणे -- | --- वरील प्रमाणे - |
| नस्ती | विभागीय परिष्का | --- वरील प्रमाण -- | --- वरील प्रमाण - |
| नस्ती | सेवा जेच्छता | --- वरील प्रमाणे -- | --- वरील प्रमाणे - |
| नस्ती | मंजूर व भरलेली व रिक्त पदे | --- वरील प्रमाण -- | --- वरील प्रमाणे - |
| नस्ती | गट विमा | --- वरील प्रमाण -- | --- वरील प्रमाणे - |
| नस्ती | कर्मचारी गणना | --- वरील प्रमाण -- | --- वरील प्रमाणे - |
| नस्ती | सेवा तपशिल | --- वर


text:
पान देऊनि सुखी केले अंत:करणी हो
उदोकारे गर्जति काय महिमा वर्णू तिचा हो ॥८॥
नवमीचे दिवशी नऊ दिवसांचे पारणे हो
सप्तशती जप होम हवन सद्भक्ती करुनी हो
षड्रस अन्ने नैवेद्यासी अर्पियली भोजनी हो
आचार्यब्राह्मणा तृप्त केले कृपे करोनि हो
उदोकारे गर्जति काय महिमा वर्णू तिचा हो ॥९॥
सिंहारुढ दारूण शस्त्रे अंबे त्वां घेऊनी हो
शुंभानिशुंभादीक राक्षसा किती मारिसी रणी हो
विप्रा रामदासा आश्रय दिधला तो चरणी हो
उदोकारे गर्जति काय महिमा वर्णू तिचा हो ॥१०॥
Submitted by क्ष on 13 September, 2012 - 00:12
संत एकनाथ महाराज रचित अंबेचा
संत एकनाथ महाराज रचित अंबेचा जोगवा
अनादी निर्गुणं, निर्गुणं प्रकटली भवानी
मोह महिषासुरं, महिषासुरं मर्दना लागुनी
त्रिविध तापाची, करावया झाडणी
भक्तांलागी तू, पावसी निर्वाणी
आईचा जोगवा, जोगवा, जोगवा मागेनं
द्वैत सारुनी, सारूनी माळं मी घालीनं
हाती बोधाचा, बोधाचा झेंडा मी घेईनं
भेदरहीतं, वारीस जाईनं
पूर्ण बोधाची, बोधाची भरीनं परडी
आशा तृष्णेच्या, तृष्णेच्या पाडीनं दरडी
मनोविकारं करीनं कुरवंडी
अमृतरसाची भरीनं दुरडी
नवविध भक्तीच्या, भक्तीच्या करीनं नवरात्रा
धरोनी पोटी मी, पोटी मी मागेनं ज्ञानपुत्रा
धरीन सद्भावं, अंतरीच्या मित्रा
दंभ संसार, सांडीन कुपात्रा
आता साजणी, साजणी झाले मी नि:संग
विकल्प नवऱ्याचां, नवऱ्याचां सोडीयेला संग
कामक्रोध हे, झोडीयले मांगं
केला मोकळा, मार्ग हा सुरंग
आईचा जोगवा, जोगवा मागुनी ठेविला
जाऊनी नवसं, नवसं महाद्वारी फेडीला
एकपणे मी, जनार्दने देखिला
जन्ममरणाचा, फेरा चुकविला
अतिशय मधुर आणि करुणामय अशी रचना आहे ही. म्हणायला चाल लक्षात यावी आणि सोपे जावे म्हणून शेवट जिथे पूर्ण म्हणायचा आहे तिथे अनुस्वार आणि जिथे थोडं थांबायचं आहे, पॉझ घ्यायचा आहे तिथे स्वल्पविराम (कॉमा) दिलेला आहे.
Submitted by क्ष on 13 September, 2012 - 00:33
एकश्लोकी रामायणः आदौ
एकश्लोकी रामायणः
आदौ रामतपोवनादि गमनं हृत्वा मृगं कांचनं
वैदेहीहरणं जटायुमरणं सुग्रीवसंभाषणं
पश्चाद्रावणकुंभकर्णहननं एतादि रामायणं||
Submitted by कृष्णकुमार द. जोशी on 13 September, 2012 - 04:41
एकश्लोकी रामायण मस्त आहे.
एकश्लोकी रामायण मस्त आहे. पश्चाद्रावणकुंभकर्णहननं याचा अर्थ काय? कुंभकर्णवध रावणाआधीच झाला होता ना?
Submitted by माधव on 13 September, 2012 - 05:04
अजून एक मारुती
अजून एक मारुती स्तोत्रः
श्रीमदांजनेयं प्रसन्नांजनेयं प्रभादिव्यकायं प्रकृतीप्रदायं
प्रशस्तप्रकायं भजे वायुपुत्रं भजे वायुगात्रं भजेहं पवित्रं
भजे सूर्यमित्रं भजे रुद्ररूपं भजे ब्रह्मतेजं हनुमंता अंजनीसूता
वायुपुत्र महाबला कपींद्र पिंगळाक्ष लंकाद्वीपभयंकरा
प्रभंजनसुता वीरा सीताशोकविनाशना
श्रीरामसखा रामकार्यधुरंधरा महात्मा वागीशा तारका मैनगिरीभंजना
निरंजनजितक्रोधः कदळीवनसंहृता ऊर्ध्वरेतस्का महासत्वा सर्वमंत्रप्रवर्तका
महालिंगप्रतिष्ठाता शिवध्यानपरा शिवपूजापरा | |
Submitted by कृष्णकुमार द. जोशी on 13 September, 2012 - 05:13
तो प्श्चात शब्द लंकादहनाच्या
तो प्श्चात शब्द लंकादहनाच्या संदर्भात आहे. म्हणजे लंकादहन झाले. तत्पश्चत रावण - कुंभकर्ण यांचे हनन केले.
हे एकश्लोकी भागवत
एतद् भागवतम् पुराण कथितम् श्रीकृष्णलीलामृतम्।।
आम्ही या ऐवजी कुंतीतनुजावनं असे म्हणतो. नक्की काय आहे?
Submitted by शेळीताई on 13 September, 2012 - 05:15
श्री विष्णूच्या १६ नावांचे
श्री विष्णूच्या १६ नावांचे स्तोत्र
(श्रीविष्णोषोडशनामस्तोत्रं)
औषधे चिंतयेद्विष्णुं भोजने च जनार्दनं
शयने पद्मनाभं च विवाहे च प्रजापतिं
युद्धे चक्रधरं देवं प्रवासे च त्रिविक्रमं
नारायणं तनुत्यागे श्रीधरं प्रियसंगमे
दु:स्वप्ने स्मरगोविंदं संकटे मधुसूदनं
कानने नारसिंहं च पावके जलशायिनं
जलमध्ये वराहं च पर्वते रघुनंदनं
गमने वामनं चैव सर्वकार्येषु माधवं
षोडशैतानी नामानि प्रातरुत्थायः पठेत्
सर्वपापविनुर्मुक्तो विष्णुर्लोके महीयते ||
Submitted by कृष्णकुमार द. जोशी on 13 September, 2012 - 05:46
शेळीताई धन्यवाद.
Submitted by माधव on 13 September, 2012 - 05:54
शेळीताई, आम्हीही
शेळीताई,
आम्हीही "कुंतीतनुजावनं" असेच म्हणतो.
पण, हा श्लोक "शार्द